pythainlp/thai-wiki-dataset-v4 huggingface dataset:
พระราชวังสวนหลวง

พระราชวังสวนหลวง หรือ วังหลัง ตั้งอยู่ริมวัดสบสวรรค์ ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา เป็นพระราชวังที่ปรากฏหลักฐานตามพระราชพงศาวดารกรุงรัตนโกสินทร์รัชกาลที่ 5 เรื่องอุปราชาภิเษกกรมพระราชวังบวรวิไชยชาญ สันนิษฐานได้ว่าสร้างในสมัยสมเด็จพระมหาธรรมราชาธิราช เพื่อให้เป็นที่ประทับของสมเด็จพระเอกาทศรถ พร้อมกับการสร้างพระราชวังจันทรเกษมเพื่อเป็นที่ประทับของสมเด็จพระนเรศวร เพราะอยู่ด้านหลังพระราชวังหลวง จึงเรียกว่าวังหลังแต่นั้นมา
ในรัชกาลสมเด็จพระนารายณ์นั้นปรากฏว่าทรงโปรดฯ ให้พระไตรภูวนาถทิตยวงศ พระราชอนุชา ประทับอยู่ที่วังหลัง แต่หาได้เพิ่มยศศักดิ์อย่างใดไม่ ครั้นถึงรัชกาลสมเด็จพระเพทราชาทรงโปรดเกล้าฯ ให้นายจบคชประสิทธิ์ผู้เป็นหลานเป็นเจ้าชั้นสูงรองแต่พระมหาอุปราชลงมา ให้อยู่วังหลัง แล้วขนานนามว่า "กรมพระราชวังบวรสถานพิมุข" จึงเกิดนามเรียกวังหลังว่า "พระราชวังบวรสถานพิมุข" แต่นั้นสืบมา
ฟุตซอลทีมชาติอุซเบกิสถาน

ฟุตซอลทีมชาติอุซเบกิสถาน  เป็นตัวแทนของประเทศอุซเบกิสถานในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์เอเชีย และอยู่ภายใต้การดูแลของสหพันธ์ฟุตบอลอุซเบกิสถาน
แฟลนเนอรี โอคอนเนอร์

แมรี แฟลนเนอรี โอคอนเนอร์ (25 มีนาคม ค.ศ. 1925 – 3 สิงหาคม ค.ศ. 1964) เป็นนักเขียนแนวเซาเทิร์นกอทิกชาวอเมริกัน ผลงานของเธอมักมีฉากในชนบท มีตัวละครที่แปลกประหลาดและสะท้อนถึงศรัทธาในคริสตจักรโรมันคาทอลิก รวมถึงการตั้งคำถามในด้านศีลธรรมและจริยธรรม
ประวัติ.
แฟลนเนอรี โอคอนเนอร์เกิดเมื่อปี ค.ศ. 1925 ที่เมืองซาวานนาห์ในรัฐจอร์เจีย เป็นบุตรสาวคนเดียวของเอ็ดเวิร์ด ฟรานซิส โอคอนเนอร์กับเรจินา ไคลน์ ในปี ค.ศ. 1940 ครอบครัวของโอคอนเนอร์ย้ายไปอยู่ที่เมืองมิลเลดจ์วิลล์ เธอเข้าเรียนที่โรงเรียนมัธยมพีบอดีและเป็นบรรณาธิการฝ่ายศิลป์ของหนังสือพิมพ์โรงเรียน ก่อนจะเรียนต่อที่วิทยาลัยสตรีรัฐจอร์เจีย (ปัจจุบันคือมหาวิทยาลัยและวิทยาลัยจอร์เจีย) ขณะเรียนอยู่ที่นั่น เธอวาดภาพการ์ตูนให้กับหนังสือพิมพ์ของนักศึกษา โอคอนเนอร์เรียนจบด้านสังคมวิทยาในปี ค.ศ. 1945
ปีต่อมา เธอเรียนต่อหลักสูตรการเขียนเชิงสร้างสรรค์ของมหาวิทยาลัยไอโอวา ที่นั่นเธอได้เริ่มร่างนิยายเรื่อง "Wise Blood" ซึ่งต่อมาเป็นนิยายเรื่องแรกของเธอ โอคอนเนอร์เรียนจบในปี ค.ศ. 1947 ต่อมาในปี ค.ศ. 1949 เธอตอบรับคำเชิญให้มาอาศัยอยู่กับรอเบิร์ต ฟิตซ์เจอรัลด์และแซลลี ภรรยาของเขาที่เมืองริดจ์ฟิลด์ รัฐคอนเนตทิคัต ในปี ค.ศ. 1952 เธอตีพิมพ์นิยายเรื่อง "Wise Blood" ซึ่งภายหลังหนังสือพิมพ์ "เดอะการ์เดียน" จัดให้อยู่ในอันดับที่ 62 ของนิยาย 100 เรื่องที่ยิ่งใหญ่ที่สุด โอคอนเนอร์ยังมีผลงานอื่น ๆ เช่น นิยายเรื่อง "The Violent Bear It Away" (ค.ศ. 1960), รวมเรื่องสั้น "A Good Man Is Hard to Find and Other Stories" (ค.ศ. 1955), "Everything That Rises Must Converge" (ค.ศ. 1965) และ "The Complete Stories" (ค.ศ. 1971) โดย "The Complete Stories" เป็นการรวมเรื่องสั้นสองเรื่องก่อนหน้าและต่อมาได้รับรางวัลหนังสือแห่งชาติ สาขานวนิยายในปี ค.ศ. 1972
นอกจากจะเป็นที่รู้จักในฐานะนักเขียนแล้ว โอคอนเนอร์ยังเป็นที่รู้จักจากจดหมายที่เธอติดต่อกับบุคคลอื่น ๆ เช่น รอเบิร์ต โลเวลล์และเอลิซาเบธ บิชอป กวีชาวอเมริกัน, ซามูเอล แอชลีย์ บราวน์ ศาสตราจารย์ด้านวรรณคดีแห่งมหาวิทยาลัยเซาท์แคโรไลนา, มาร์ยาต ลี นักเขียนบทละครชาวอเมริกัน และเบตตี เฮสเทอร์ เสมียนจากเมืองแอตแลนตา หลังโอคอนเนอร์เสียชีวิต แซลลี ฟิตซ์เจอรัลด์ได้รวบรวมจดหมายแล้วตีพิมพ์เป็นหนังสือชื่อ "The Habit of Being"
ในปี ค.ศ. 1952 โอคอนเนอร์พบว่าตัวเองป่วยเป็นโรคลูปัส อีริทีมาโตซัส ทั่วร่าง ซึ่งเป็นโรคเดียวกับที่คร่าชีวิตบิดาของเธอ โอคอนเนอร์เสียชีวิตด้วยภาวะแทรกซ้อนจากโรคลูปัสขณะผ่าตัดเนื้องอกในปี ค.ศ. 1964
ยุทธการสะท้านตับ

ยุทธการสะท้านตับ เป็นรายการโทรทัศน์ประเภทโชว์การแสดงตลกผสมผสานกับเกมโชว์ ที่นำนักแสดงตลกมาโลดแล่นบนหน้าจอโทรทัศน์ในปี พ.ศ. 2559 ทาง สถานีโทรทัศน์ไทยทีวีสีช่อง 3 ปัจจุบันได้ออกอากาศทุกวันอังคาร เวลา 23:20 น. - 00:50 น. และเวลา 23:20 น. - 00:20 น. 
และได้นำมารีรันอีกครั้ง โดยนำตอนเก่า ๆ ที่เคยฉายในช่อง 3 มารีรันอีกครั้ง ทางช่อง 3 SD ทุกวันอาทิตย์ เวลา 20:15 - 21:45 น. 
รูปแบบและกติกาของรายการ.
ใน 1 ชุดการแสดง ผู้ท้าทายจะตกจาก Red Springboard ได้ 3 ครั้ง เมื่อครบ 3 ครั้งสามารถนั่งดูโชว์ ขำกระจาย ได้ตามอัธยาศัย จนจบโชว์
เมื่อคณะต่อไปเริ่มการแสดง จึงจะกลับเข้าสู่เกมอีกครั้ง
และผู้ที่มีจำนวนการตกนํ้าน้อยครั้งที่สุด ก็จะมีสิทธิ์เข้าไปลุ้นเงินรางวัลจากทางรายการ 100,000 บาท
โดยมี 12 แผ่นป้ายซึ่งจะมี 3 แผ่นป้ายเป็นตัวเลขเงินรางวัลสะสม และอีก 9 แผ่นป้ายเป็นเหล่าพิธีกรรายการยุทธการสะท้านตับ โดยจะต้องเลือกให้ถูกต้องตรงตามตำแหน่งบน Red Springboard และขึ้นอยู่กับจำนวนถังบรรจุน้ำแข็งที่ประจำอยู่ถึง 5 ที่นั่งบน Red Springboard
สแทร์เวย์ทูเฮฟเวิน

สแทร์เวย์ทูเฮฟเวิน  เป็นเพลงจากวงร็อกสัญชาติอังกฤษ เลด เซพเพลิน วางจำหน่ายในช่วงปลาย ค.ศ. 1971 เพลงได้แต่งขึ้นโดยจิมมี เพจ มือกีตาร์เอกของวง และโรเบิร์ต แพลนต์ นักร้องนำวง ในอัลบั้ม "The untitled fourth studio" หรือที่มักเรียกกันว่า "Led Zeppelin IV" เพลงได้รับยกย่องให้เป็นหนึ่งในเพลงร็อกที่ยิ่งใหญ่ที่สุดตลอดกาล และถือเป็นหนึ่งในเพลงประจำวง (Signature song) เลด เซพเพลิน อีกด้วย
โครงสร้างของเพลงประกอบด้วยสามส่วนหลัก ส่วนแรกเป็นจังหวะบรรเลงกีตาร์อคูสติกในจังหวะช้า ๆ แล้วค่อย ๆ ไล่ระดับเสียงและจังหวะให้เร็วขึ้นเรื่อย ๆ ด้วยน้ำเสียงของกีตาร์ไฟฟ้า ในส่วนสุดท้ายเป็นทำนองที่หนักขึ้น ด้วยน้ำเสียงโซโล่กีตาร์แบบฮาร์ดร็อก ซึ่งมีทั้งการโซโล่ของเพจผสานกับเสียงร้องของแพลนต์ ก่อนจะจบเพลงด้วยประโยคที่ว่า "And she's buying a stairway to heaven"
"Stairway to Heaven" ได้รับการโหวตอันดับสาม ในปี ค.ศ. 2000 บนหัวข้อ 100 เพลงร็อกที่ยิ่งใหญ่ที่สุดตลอดกาล จากนิตยสาร "วีเอช1" และอันดับ 31 บนหัวข้อ 500 เพลงที่ยิ่งใหญ่ที่สุดตลอดกาล จากนิตยสารโรลลิงสโตน "Stairway to Heaven" ยังเป็นเพลงที่ถูกขอจากสถานีวิทยุมากที่สุดของสหรัฐอเมริกาในช่วงทศวรรษที่ 1970 แม้ว่าเพลงจะไม่ประสบความสำเร็จด้านยอดจำหน่ายเท่าที่ควร ในเดือนพฤศจิกายน ค.ศ. 2007 "Stairway to Heaven" ผ่านการโปรโมตและจัดจำหน่ายทางอินเทอร์เน็ตในอัลบั้ม "Mothership" ก็ได้ติดชาร์ตที่ 37 บนชาร์ตซิงเกิลแห่งสหราชอาณาจักร
เจ้าหญิงซูเกโกะ

เจ้าหญิงซูเกโกะ (ค.ศ. 1147 – 27 เมษายน ค.ศ. 1216) ภายหลังเป็น อิมปูมนอิง (殷富門院) เป็นจักรพรรดินีญี่ปุ่นในยุคเฮอังตอนปลาย ซูเกโกะเป็นจักรพรรดินีในฐานะพระราชมารดากิตติมศักดิ์ (准母; "junbo") ของจักรพรรดิอันโตกุกับจักรพรรดิโกะ-โทบะ พระราชนัดดา
พระราชประวัติ.
พระนางเป็นพระราชธิดาในจักรพรรดิโกะ-ชิรากาวะกับนางสนองพระโอษฐ์ฟูจิวาระ ชิเงโกะ กับพระเชษฐภคินีในจักรพรรดิทากากูระ
พระเจ้าราชวรวงศ์เธอ พระองค์เจ้าเกสร (ในสมเด็จพระบวรราชเจ้ามหาเสนานุรักษ์)

พระเจ้าราชวรวงศ์เธอ พระองค์เจ้าเกสร หรือ พระองค์เจ้าเกษร (พ.ศ. 2353 — พ.ศ. 2367) พระราชธิดาพระองค์ที่ 26 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น
พระประวัติ.
พระเจ้าราชวรวงศ์เธอ พระองค์เจ้าเกสร ประสูติเมื่อพ.ศ. 2360 เป็นพระธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น พระองค์เจ้าเกสรประชวรพระยอด สิ้นพระชนม์ในรัชกาลที่ 2 เมื่อพ.ศ. 2367 พระชันษา 14 ปี
ในสมัยรัชกาลที่ 3 ได้เกิดคดีซึ่งอีนวล ได้ยินข่าวที่พระองค์เจ้าเกสรสิ้นพระชนม์ เจ้าจอมมารดาปิ่นเศร้าโศกเสียใจยิ่งนักที่พระองค์เจ้าเกสรสิ้นพระชนม์ จึงได้วางแผนกับอีจั่นหลอกเจ้าจอมมารดาปิ่นว่าดวงพระวิญญาณของพระองค์เจ้าเกสรกลับมาเข้าร่างอีจั่น เจ้าจอมมารดาปิ่นหลงเชื่อและจะไปรับตัวอีจั่นมาที่ตำหนัก ความทราบถึงพระบาทสมเด็จพระนั่งเกล้าเจ้าอยู่หัวจึงทรงโปรดเกล้าฯ ชำระความผิด ซึ่งอีจั่น อีนวล อีเลย ถูกส่งไปเป็นตะพุ่นหญ้าช้าง เจ้าจอมมารดาปิ่นให้ภาคทัณฑ์ไว้
เจ้าหญิงโนะริโกะ (1720–1753)

เจ้าหญิงโนะริโกะ (4 ธันวาคม 1720 – 13 พฤษภาคม 1753) จักรพรรดินีแห่งญี่ปุ่นโดยพระองค์เป็นพระราชธิดาใน จักรพรรดิทากากูระ จักรพรรดิองค์ที่ 80 และเป็น จุงโบ หรือพระราชมารดาบุญธรรมใน จักรพรรดิสึจิมิกาโดะ จักรพรรดิองค์ที่ 83 
ซึ่งพระองค์ได้รับการสถาปนาเมื่อ พ.ศ. 1741 ตรงกับปีแรกในรัชสมัยจักรพรรดิสึจิมิกาโดะโดยให้มีศักดิ์เทียบเท่าจักรพรรดินีลำดับที่ 1 หรือ โคโง
เจ้าหญิงโยชิโกะ (จักรพรรดินิโจ)

เจ้าหญิงโยชิโกะ  ภายหลังมีพระนามว่า ทากามัตสึ-อิน (高松院; 7 ธันวาคม 1141 – 20 กรกฎาคม ค.ศ. 1176) จักรพรรดินีแห่งญี่ปุ่นโดยพระองค์เป็นพระราชธิดาใน จักรพรรดิโทะบะ จักรพรรดิองค์ที่ 74 ที่ประสูติแต่ ฟุจิวะระ โนะ นะริโกะ เป็นจักรพรรดินีหรือ ชูงู ใน จักรพรรดินิโจ จักรพรรดิองค์ที่ 77 ซึ่งมีศักดิ์เป็นพระนัดดา
วัดปทุมวดีราชวราราม

วัดปทุมวดีราชวราราม  หรือ "วัดปทุมวดี" (ในภาษาเขมรออกเสียงว่า "วัดโบตุมโวเด็ย") เป็นพระอารามหลวงฝ่ายธรรมยุติกนิกายของประเทศกัมพูชา ตั้งอยู่ที่ถนนออกญาซัวร์ สรุน 7 สังกัดจตุมุข ขัณฑ์โดนเปญ ราชธานีพนมเปญ ประเทศกัมพูชา ทางทิศใต้ของพระบรมราชวังจตุมุขสิริมงคล ฝั่งตะวันตกของสวนสาธารณะวัดปทุม
ประวัติ.
วัดปทุมวดีราชวรารามเป็นวัดเก่า สร้างขึ้นในสมัยพระบรมราชา (เจ้าพระยาญาติ) เมื่อ พ.ศ. 1985 ถือเป็นวัดแห่งหนึ่งที่มีความสำคัญที่สุดและเก่าแก่ที่สุดของราชธานีพนมเปญ เดิมวัดนี้มีชื่อว่า "วัดขปวบตายอง" หรือ "วัดตายอง" ต่อมาได้กลายเป็นวัดร้างไปตามกาลเวลา ในปี พ.ศ. 2409 พระบาทสมเด็จพระนโรดม บรมรามเทวาวตาร โปรดเกล้าฯ ให้ย้ายราชธานีจากกรุงอุดงค์มีชัยมาตั้งอยู่ที่จตุมุข (พนมเปญ) และก่อสร้างพระบรมราชวังจตุมุขสิริมงคล เวลานั้นได้มีการสถาปนาคณะสงฆ์ธรรมยุติกนิกายขึ้นในประเทศกัมพูชาแล้ว วัดขปวบตายองจึงได้รับการบูรณะให้เป็นพระอารามหลวง จากนั้นจึงโปรดเกล้าฯ ให้อาราธนาสมเด็จพระสุคนธาธิบดี (ปาน ปญฺญาสีโล) และพระสงฆ์ธรรมยุติกนิกายจากวัดศาลาคู (วัดอ็อมปึลเบ็ย) มาประทับที่วัดนี้ วัดขปวบตายองที่ได้รับการบูรณะใหม่ครั้งนี้ได้ปลูกบัวไว้ในคูของวัดถึง 3 มุม จึงพระราชทานชื่อวัดใหม่โดยอาศัยสระบัวเหล่านั้นเป็นนิมิตว่า "วัดปทุมวดีราชวราราม" 
วัดปทุมวดีราชวรารามเป็นสถานที่จำพรรษาของสมเด็จพระสังฆราชฝ่ายธรรมยุติกนิกายแห่งประเทศกัมพูชาตลอดมา จนกระทั่งในปี พ.ศ. 2518 ในสมัยรัฐบาลกัมพูชาประชาธิปไตยของเขมรแดง วัดจึงถูกทิ้งร้าง เนื่องจากในยุคนั้นเขมรแดงได้ห้ามการนับถือและประกอบพิธีกรรมทางศาสนาต่างๆ ทั้งหมด เมื่อฝ่ายเขมรเฮง สัมริน ขับไล่รัฐบาลเขมรแดงและจัดตั้งรัฐบาลสาธารณรัฐประชาชนกัมพูชาขึ้นมาแล้ว ศาสนาพุทธในประเทศกัมพูชาจึงได้รับการฟื้นฟูขึ้นมาอีกครั้ง ในเวลานั้นไม่ได้มีการแบ่งแยกเป็นคณะสงฆ์มหานิกายและธรรมยุติกนิกาย แต่จัดการปกครองรวมกันเป็นคณะสงฆ์กัมพูชาคณะเดียว พระสงฆ์คณะมหานิกายจึงได้เข้าไปจำพรรษาอยู่ที่วัดปทุมวดีราชวรารามด้วย เมื่อคณะสงฆ์ธรรมยุติกนิกายได้รับการฟื้นฟูขึ้นในกัมพูชาอีกครั้งในปี พ.ศ. 2535 ภายใต้พระบรมราชูปถัมภ์ของพระบาทสมเด็จพระนโรดม สีหนุ พระสงฆ์คณะธรรมยุติกนิกายจึงกลับเข้าไปจำพรรษาที่วัดปทุมวดีราชวรารามตามเดิม โดยต้องแบ่งพื้นที่ของวัดให้แก่พระสงฆ์คณะมหานิกายที่เข้าไปอยู่ในพระอารามในสมัยรัฐบาลสาธารณรัฐประชาชนกัมพูชาได้จำพรรษาต่อไป
ปัจจุบันวัดปทุมวดีราชวรารามเป็นศูนย์กลางการบริหารกิจการศาสนาพุทธฝ่ายธรรมยุติกนิกายในประเทศกัมพูชา มีสมเด็จพระอภิสิริสุคนธามหาสังฆราชาธิบดี (บัวร์ กรี) สมเด็จพระสังฆราชฝ่ายธรรมยุติกนิกาย ทรงเป็นเจ้าอาวาสวัดปทุมวดีราชวราราม และสมเด็จพระมหาสุเมธาธิบดี (นนท์ แงด) สมเด็จพระสังฆนายกฝ่ายมหานิกาย (ฐานะเทียบเท่าเจ้าคณะใหญ่ของคณะสงฆ์ไทย) เป็นผู้นำคณะสงฆ์มหานิกายภายในวัด 
อัฐิของบุคคลสำคัญในกรุงพนมเปญและนักการเมืองกัมพูชาจำนวนมากได้บรรจุไว้ที่นี่ อนึ่ง วัดแห่งนี้ยังเป็นสถานที่ตั้งพระศพเพื่อบำเพ็ญพระราชกุศล และจัดงานพระราชทานเพลิงพระศพสำหรับพระบรมวงศานุวงศ์ในพระราชวงศ์กัมพูชาที่มีศักดิ์ไม่ถึงชั้นงานพระเมรุกลางเมืองอีกด้วย
วัดตรอแลงแกง

วัดตรอแลงแกง  เป็นวัดที่สำคัญที่สุดในกรุงละแวก เมืองหลวงเก่าของกัมพูชา ปัจจุบันตั้งอยู่บนเนินเขากลางเมืองใน อำเภอกำปงตระลาจ จังหวัดกำปงฉนัง ในเอกสารพงศาวดารละแวกเรียกวัดนี้ว่า พระวิหารจตุรมุขมหาปราสาท วัดนี้สร้างขึ้นโดยพระบรมราชาที่ 2 (พญาจันทน์) ใน พ.ศ. 2073 มีพระวิหารประดิษฐานพระพุทธรูป ตรอแลงแกง(หรือ พระพุทธอัฐรัศ) ซึ่งเป็นพระพุทธรูปใหญ่สี่องค์ ยืนหันหลังเข้าหากัน ปัจจุบันพระพุทธรูปตรอแลงแกงถูกทำลายไปแล้ว เหลือแต่พระบาทศิลาขนาดใหญ่ ในพงศาวดารกล่าวว่าพระพุทธรูปนี้ถูกทำลายในสมัยสมเด็จพระบรมราชาที่ 4 (นักพระสัตถา) ซึ่งเชื่อว่าการมีอยู่ของพระพุทธรูปนี้ทำให้พระมเหสีของพระองค์ประชวรจึงให้ทำลายเสีย ต่อมาได้บูรณะพระวิหาร หลังเสียเมืองละแวก และได้สร้างพระพุทธรูปทรงเครื่อง 4 องค์หันหน้าออกสี่ทิศไว้แทนพระพุทธรูปตรอแลงแกงที่ถูกทำลายไป
โปแลนด์บอล

โปแลนด์บอล หรือ คันทรีบอลส์  เป็นอินเทอร์เน็ตมีมและสไตล์ศิลปะชนิดหนึ่งซึ่งถูกใช้ในการ์ตูนช่องออนไลน์ เป็นการสื่อถึงประเทศต่าง ๆ โดยใช้ลูกบอลทรงกลมซึ่งถูกตกแต่งด้วยธงชาติของประเทศนั้น ๆ โปแลนด์บอลเป็นการ์ตูนล้อเลียนความสัมพันธ์ระหว่างประเทศ ความขัดแย้งในประวัติศาสตร์ และลักษณะของประเทศต่าง ๆ แบบเหมารวม
ข้อกำหนด.
ในการวาดการ์ตูนโปแลนด์บอล จะวาดขึ้นโดยโปรแกรมวาดภาพเช่น ไมโครซอฟท์ เพนต์ ห้ามใช้เครื่องมือสร้างวงกลม (Circle tool) หรือเครื่องมือสร้างเส้นตรง (Line Tool) ในการวาด ตัวละครจะไม่มีเส้นตัดดำระหว่างสีธงชาติ
สำหรับโปแลนด์ จะมีแถบสีสลับกับธงชาติโปแลนด์ โดยมีแถบสีแดงอยู่ด้านบนแถบสีขาว
ตัวละครต่าง ๆ จะมีตา แต่ไม่มีลูกตา ปาก แขน ขา หรือส่วนอื่น ๆ ของร่างกาย ในการแสดงอารมณ์จะแสดงออกทางตาเท่านั้น บางสไตล์ของCountryballs จะไม่เหมือนกันหรือแตกต่างแล้วแต่คนวาด 
Countryballs เพศหญิง จะมีโบว์,ดอกไม้,หมวกสำหรับผู้หญิง หรือเครื่องประดับ
ถึงแม้ว่าตัวละครเกือบทั้งหมดจะเป็นลูกบอล แต่มีข้อยกเว้นสำหรับประเทศต่อไปนี้
นอกจากนี้ บทพูดของตัวละครจะต้องใช้ภาษาอังกฤษแบบผิดไวยากรณ์ ยกเว้นตัวละครที่เป็นเจ้าของภาษา เช่น สหรัฐ สหราชอาณาจักร ออสเตรเลีย เป็นต้น
ซึ่งในตัวละครของโปแลนด์บอลนั้นจะมีตัวละครที่มิใช่ประเทศ เช่น อาเซียน สหภาพยุโรป สหประชาชาติ แอนตาร์กติกา ฯลฯ และมีตัวละครเริ่มต้นสำหรับการทำประวัติศาสตร์จะเป็นเคฟบอล ซึ่งจะเป็นตัวละครและมีตัวเลขอยู่ ซึ่งแต่ละเลขจะกำหนดไว้ว่าใช้กับแถวใดบ้างดังนี้
พรรคสันติภาพรุ่งเรือง

พรรคสันติภาพรุ่งเรือง (Prosperous Peace Party) เป็นพรรคนิยมคริสเตียนและประชาธิปไตยในอินโดนีเซีย ก่อตั้งเมื่อ 1 ตุลาคม พ.ศ. 2544 พรรคนี้สืบทอดมาจากพรรคคริสเตียนอินโดนีเซียที่เข้าร่วมในการเลือกตั้ง พ.ศ. 2498 และ 2514 แม้ว่าพรรคนี้จะก่อตั้งโดยชาวคริสต์ แต่ปัจจุบันพรรคนี้เปิดกว้างให้ทุกศาสนาและมีผู้สมัครของพรรคในการเลือกตั้ง พ.ศ. 2552 เป็นมุสลิมถึง 21 คน. ในการเลือกตั้งพ.ศ. 2547 พรรคนี้ได้คะแนน 2.1% และได้ 12 ที่นั่ง แต่ในการเลือกตั้งพ.ศ. 2552 พรรคนี้ได้คะแนน 1.5% และไม่ได้รับเลือกตั้ง พรรคนี้สลายตัวไปเมื่อ 10 มีนาคม พ.ศ. 2556 เพื่อรวมกับพรรคการเมืองอื่น
โทนี แอบบ็อตต์

แอนโทนี จอห์น "โทนี" แอบบ็อตต์ (4 พฤศจิกายน พ.ศ. 2500 —) เป็นนายกรัฐมนตรีคนที่ 28 ของออสเตรเลีย เขาได้ดำรงตำแหน่งหลังจากชนะการเลือกตั้งในปี พ.ศ. 2556 และเป็นผู้นำของพรรคเสรีนิยมมาตั้งแต่ พ.ศ. 2549 แอบบ็อตต์เป็นสมาชิกรัฐสภาเขตซิดนีย์ ได้รับการเลือกตั้งครั้งแรกในการเลือกตั้งเมื่อ พ.ศ. 2537
แอบบ็อตต์เกิดในลอนดอน ประเทศอังกฤษ มีแม่เป็นชาวออสเตรเลียและพ่อเป็นชาวอังกฤษ และย้ายไปซิดนีย์เมื่ออายุได้ 2 ขวบ เขาเรียนเศรษฐศาสตร์และกฎหมายที่มหาวิทยาลัยซิดนีย์จากนั้นเข้าเรียนที่ควีนส์คอลเลจ อ็อกซ์ฟอร์ดในฐานะนักเรียนทุนโรดส์โดยศึกษาปรัชญา การเมือง และเศรษฐศาสตร์หลังจากสำเร็จการศึกษาจากมหาวิทยาลัยอ็อกซ์ฟอร์ด แอบบอตต์ได้รับการฝึกฝนเป็นเซมินารีโรมันคาธอลิกในช่วงสั้นๆ และต่อมาทำงานเป็นนักข่าว ผู้จัดการ และที่ปรึกษาทางการเมืองในปี 2535 เขาได้รับแต่งตั้งให้เป็นผู้อำนวยการของออสเตรเลียเพื่อการปกครองแบบราชาธิปไตยภายใต้รัฐธรรมนูญซึ่งเป็นตำแหน่งที่เขาดำรงอยู่จนกระทั่งได้รับเลือกให้เป็นสมาชิกรัฐสภา สำหรับเขตวาริงกาห์ ในการเลือกตั้งซ่อมวาริงกาห์ ใน ปี 2537 ก่อนที่รัฐบาลของโฮเวิร์ดจะได้รับการเลือกตั้ง ในปี 2539
หลังจากการเลือกตั้งในปี 2541 แอบบ็อตต์ได้รับแต่งตั้งเป็นรัฐมนตรีว่าการกระทรวงบริการการจ้างงานในกระทรวงที่สองของโฮเวิร์ดเขาได้รับการเลื่อนตำแหน่งเป็นรัฐมนตรีในปี 2544 ในฐานะรัฐมนตรีว่าการกระทรวงการจ้างงาน ความสัมพันธ์ในที่ทำงาน และธุรกิจขนาดเล็กในปี 2545 แอบบอตต์ได้รับตำแหน่งรัฐมนตรีว่าการกระทรวงสาธารณสุขและผู้สูงอายุ โดยรักษาตำแหน่งนี้ไว้จนกระทั่ง รัฐบาลโฮเวิร์ดพ่ายแพ้ในการเลือกตั้งในปี 2550 ในช่วงแรก แอบบ็อตต์ดำรงตำแหน่งในคณะรัฐมนตรีเงาของแบรนดอน เนลสันและต่อมาคือแมลคัม เทิร์นบุลล์ แอบบ็อตต์ลาออกจากตำแหน่งในเดือนพฤศจิกายน 2552 เพราะไม่เห็นด้วยกับการสนับสนุนของเทิร์นบุลล์ต่อโครงการซื้อขายการปล่อยมลพิษ(ETS)ที่รัฐบาลรัดด์เสนอแอบบ็อตตบังคับให้มีการลงคะแนนเสียงผู้นำในเรื่องนี้ และเอาชนะเทิร์นบุลล์ไปอย่างหวุดหวิดจนได้เป็นหัวหน้าพรรคและผู้นำฝ่ายค้านแอบบอตต์เป็นผู้นำแนวร่วมเสรีนิยม-ชาติไปสู่การเลือกตั้งเมื่อปี 2553ซึ่งส่งผลให้รัฐสภามีเสียงสนับสนุนพอๆกัน และในที่สุดพรรคแรงงานออสเตรเลีย (ALP)ก็ได้รับชัยชนะ แอบบอตต์ยังคงเป็นผู้นำและนำแนวร่วมไปสู่ชัยชนะอย่างถล่มทลายในการเลือกตั้งปี 2013
จอห์น คีย์

เซอร์จอห์น ฟิลลิป คีย์ (9 สิงหาคม พ.ศ. 2504 —) เป็นนายกรัฐมนตรีคนที่ 38 ของนิวซีแลนด์ เขาได้ดำรงตำแหน่งมาตั้งแต่ปี พ.ศ. 2551 และเป็นผู้นำของพรรคชาตินิวซีแลนด์มาตั้งแต่ พ.ศ. 2549
หลังจากที่พ่อของเขาเสียชีวิตเมื่ออายุได้ 8 ขวบ คีย์ก็ได้รับการเลี้ยงดูจากหนังสือ History of the Jews ในออสเตรีย|แม่ชาวออสเตรีย-ยิวในย่านชานเมืองที่มีรายได้น้อยของไครสต์เชิร์ชในเมืองบรินด์วร์ เขาเข้าเรียนที่มหาวิทยาลัย Canterbury และสำเร็จการศึกษาระดับปริญญาตรีสาขาพาณิชยศาสตร์ในปี 1981 เขาเริ่มต้นอาชีพในตลาดแลกเปลี่ยน เงินตราต่างประเทศในนิวซีแลนด์ ก่อนที่จะย้ายไปต่างประเทศเพื่อทำงานให้กับ Merrill Lynch ซึ่งเขาได้เป็นหัวหน้าฝ่ายแลกเปลี่ยนเงินตราต่างประเทศทั่วโลกในปี 1995 ซึ่งเป็นตำแหน่งที่เขาจะดำรงตำแหน่งเป็นเวลาหกปี ในปี 1999 เขาได้รับแต่งตั้งให้เป็นสมาชิกของคณะกรรมการแลกเปลี่ยนเงินตราต่างประเทศของธนาคารกลางสหรัฐแห่งนิวยอร์ก จนกระทั่งลาออกในปี 2544
พระธรรมปาโมกข์

พระธรรมปาโมกข์ เป็นราชทินนามสมณศักดิ์พระราชาคณะชั้นธรรมในฝ่ายธรรมยุติกนิกาย
ผู้ได้รับสมณศักดิ์.
ปัจจุบันมีพระเถระได้รับสมณศักดิ์ที่พระธรรมปาโมกข์ รวมทั้งสิ้น 16 รูป ดังนี้
เสกสันต์ ชาวทองหลาง

เสกสันต์ ชาวทองหลาง ชื่อเล่น เสก เป็นอดีตนักฟุตบอลระดับอาชีพจากประเทศไทย เขาได้ทำหน้าที่เป็นผู้เล่นคนสำคัญให้แก่สังกัดสโมสรฟุตบอลราชนาวี ในการแข่งขันไทยพรีเมียร์ลีก และไทยลีกดิวิชัน 1
ประวัติ.
วันที่ 14 มกราคม พ.ศ. 2555 เสกสันต์ทำหน้าที่ร่วมกับทีมสโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดสมุทรสงคราม ในการแข่งขันไทยพรีเมียร์ลีก โดยในนัดดังกล่าว ทั้งสองทีมเสมอกันที่ 1 ประตูต่อ 1
วันที่ 8 กุมภาพันธ์ พ.ศ. 2557 เสกสันต์ได้เป็นหนึ่งในผู้นำทีมสโมสรฟุตบอลราชนาวีในการแข่งขันนัดอุ่นเครื่องปรีซีซัน เมื่อครั้งที่พบกับสโมสรฟุตบอลอาร์มี่ ยูไนเต็ด ซึ่งทีมของเขาเป็นฝ่ายแพ้ที่ 3 ประตูต่อ 5
วันที่ 22 มีนาคม พ.ศ. 2557 เสกสันต์ทำหน้าที่ร่วมกับทีมสโมสรฟุตบอลราชนาวีในการแข่งขันยามาฮ่าลีกวัน เมื่อครั้งที่พบกับทีมสโมสรฟุตบอลจังหวัดขอนแก่น โดยทีมของเขาเป็นฝ่ายชนะที่ 1 ประตูต่อ 0 ต่อมา วันที่ 6 เมษายน เสกสันต์ได้ทำหน้าที่ร่วมกับทีมดังกล่าวเมื่อพบกับทีมสโมสรฟุตบอลจังหวัดเชียงใหม่ และทีมของเขาเป็นฝ่ายชนะที่ 1 ประตูต่อ 0 แต่แล้วในวันที่ 26 เมษายน เขาไม่ได้เข้าแข่งเมื่อครั้งที่พบกับทีมสโมสรฟุตบอลจังหวัดนครราชสีมา เนื่องด้วยมีการประกาศห้าม และวันที่ 4 พฤษภาคม เขาได้ทำหน้าที่ร่วมทีมสโมสรฟุตบอลราชนาวี เมื่อครั้งที่พบกับทีมสโมสรฟุตบอลร้อยเอ็ด ยูไนเต็ด โดยในนัดดังกล่าว ทั้งสองทีมต่างเสมอกันที่ 2 ประตูต่อ 2 รวมถึงในวันที่ 23 กรกฎาคม เมื่อครั้งที่พบกับทีมสโมสรฟุตบอลจังหวัดตราด ทว่า ทีมราชนาวีของเขาเป็นฝ่ายแพ้ที่ 0 ประตูต่อ 1 ส่วนวันที่ 3 สิงหาคม เขาได้พบกับทีมสโมสรฟุตบอลจังหวัดเชียงใหม่ ที่ซึ่งทีมของเขาเป็นฝ่ายแพ้ที่ 0 ประตูต่อ 1 และในวันที่ 24 สิงหาคม เสกสันต์ยังคงทำหน้าที่เป็นนักฟุตบอลคนสำคัญร่วมทีมสโมสรฟุตบอลราชนาวีเมื่อครั้งที่พบกับสโมสรฟุตบอลร้อยเอ็ด ยูไนเต็ด อย่างไรก็ตาม ทีมของเขาเป็นฝ่ายแพ้ในนัดดังกล่าวที่ 1 ประตูต่อ 2
วันที่ 27 กันยายน พ.ศ. 2557 ในนัดที่พบกับทีมสโมสรฟุตบอลพระนครศรีอยุธยา เสกสันต์ได้รับ 2 ใบเหลือง ส่งผลให้เขาต้องออกจากสนามในนาทีที่ 54 และทีมของเขาเป็นฝ่ายแพ้ที่ 0 ประตูต่อ 2
ในวันที่ 4 ตุลาคม พ.ศ. 2557 เสกสันต์ไม่ได้ลงแข่งเมื่อครั้งที่พบกับสโมสรฟุตบอลจังหวัดอ่างทอง เนื่องด้วยมีการประกาศห้าม รวมไปจนถึงนัดที่พบกับทีมสโมสรฟุตบอลพัทยา ยูไนเต็ด ในวันที่ 18 ตุลาคม
แด็นนิส ปราต

แด็นนิส ปราต (เกิด 14 พฤษภาคม ค.ศ. 1994) เป็นนักฟุตบอลชาวเบลเยียม ปัจจุบันเล่นในตำแหน่งกองกลางตัวรุกให้กับโตรีโน ในเซเรียอา จากการยืมตัวมาจากเลสเตอร์ซิตี และทีมชาติเบลเยียม
ตอร์กาน อาซาร์

ตอร์กาน กานาแอล ฟร็องซิส อาซาร์ (เกิด 29 มีนาคม ค.ศ. 1993) เป็นนักฟุตบอลชาวเบลเยียม ปัจจุบันเล่นในตำแหน่งกองกลางตัวรุกให้กับราชสโมสรกีฬาอันเดอร์เลคต์และทีมชาติเบลเยียม เขาเป็นน้องชายของเอแดน อาซาร์ 
ปัจจุบันอาซาร์ได้ลงเล่นในระดับนานาชาติให้กับทีมชาติเบลเยียม โดยก่อนหน้านี้เคยติดทีมชาติชุดเยาวชนมาแล้วในทุกช่วงอายุ ในเดือนพฤษภาคม ค.ศ. 2013 เขาได้ลงเล่นกับทีมชาติชุดใหญ่เป็นครั้งแรกในนัดกระชับมิตรระหว่างเบลเยียมกับสหรัฐอเมริกา และอีกหนึ่งปีต่อมา สถานะผู้เล่นทีมชาติชุดใหญ่เต็มตัวของอาซาร์ก็ได้รับการยืนยันเมื่อเขาติดรายชื่อตัวสำรองในทีมชาติที่จะลงแข่งขันในฟุตบอลโลก 2014
ในช่วงที่เล่นให้กับซึลเตอวาเรอเคมในเบลเยียมอยู่ 2 ฤดูกาลนั้น ครั้งแรกเขาได้รับรางวัลรองเท้าทองคำเบลเยียม (รางวัลสำหรับนักฟุตบอลยอดเยี่ยมในเบลเจียนโปรลีก) ในเดือนมกราคม ค.ศ. 2014 และต่อมาได้รับรางวัลนักฟุตบอลอาชีพยอดเยี่ยมในเบลเยียมในเดือนพฤษภาคม ค.ศ. 2014
ระดับทีมชาติ.
ในวันที่ 16 พฤษภาคม ค.ศ. 2013 อาซาร์ ได้ถูกเรียกติดทีมขาติเบลเยียมชุดใหญ่เป็นครั้งแรก ภายใต้การคุมทีมของ มาร์ค วิลม็อตส์ เพื่อแข่งขันกระชับมิตรกับสหรัฐ และรอบคัดเลือกฟุตบอลโลก 2014 กับเซอร์เบีย โดยเขาได้ลงเล่นครั้งแรกในวันที่ 29 พฤษถาคม ซึ่งพบกับสหรัฐ จากการเปลี่ยนตัวลงมาแทนโรเมลู ลูกากู ซึ่งเบลเยียมเอาชนะไปด้วยคะแนน 4–2 อาซาร์เป็นหนึ่งในผู้เล่นสำรอง 7 คนในการแข่งขัน ฟุตบอลโลก 2014 รอบสุดท้าย เขาใช้เวลาสามปีครึ่งในกว่าที่จะได้ลงเล่นนัดที่สองในนามทีมชาติ ซึ่งเกิดขึ้นในวันที่ 9 พฤศจิกายน ค.ศ. 2016 ในนัดที่พบกับเนเธอร์แลนด์ โดยเสมอกัน 1-1
ในวันที่ 10 ตุลาคม ค.ศ. 201 7อาซาร์ ทำประตูแรกได้ในเกมฟุตบอลโลก 2018 รอบคัดเลือก กับ ไซปรัส ในวันที่ 4 มิถุนายน ค.ศ. 2018 เขาได้รับเลือกจาก โรเบร์โต มาร์ติเนซ ให้เป็น 1 ใน 23 คนชชุดแข่งขัน ฟุตบอลโลก 2018 ที่ประเทศรัสเซีย
เขาได้ลงเล่นในฟุตบอลโลกครั้งแรกในวันที่ 18 มิถุนายน ในนัดที่พงกเขาเอาชนะปานามา จากการเปลี่ยนตัวลงมาแทนดรีส แมร์เตินส์ในนาทีที่ 83 และได้ลงเล่นครบ 90 นาทีในนัดที่เอาชนะอังกฤษ 1–0 ในรอบแบ่งกลุ่มที่ คาลีนินกราด เบลเยียมจบลำดับที่สามในรายการนี้ นับเป็นผลงานในฟุตบอลโลกที่ดีที่สุดในประวัติศาสตร์ของเบลเยียม
ในวันที่ 17 มิถุนายน เขายังทำประตูช่วยให้เบลเยียมเอาชนะเดนมาร์ก 2–1 ในรอบแบ่งกลุ่ม ที่สนามกีฬาพาร์เกิน ในอีกสิบวันถัดมา ในรอบ 16 ทีมสุดท้าย เขายังทำประตูไกลจากนอกกรอบเขตโทษในนาทีที่ 43 เป็นประตูชัยให้เบลเยียม เอาชนะโปรตุเกส 1–0 ที่ลาการ์ตูฆา ทำให้เบลเยียมผ่านเข้าสู่รอบก่อนรองชนะเลิศ ซึ่งพวกเขาตกรอบในรอบนี้หลังจากแพ้ให้กับอิตาลี
โดราเอมอน ตอน ตำนานสุริยกษัตริย์ (ตำนานเทพสุริยา)

โดราเอมอนเดอะมูฟวี่: ตำนานสุริยกษัตริย์ของโนบิตะ (; โรมาจิ: "Doraemon Nobita no Taiyō'ō densetsu") เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 93 นาที ภาพยนตร์ชุดนี้ถือเป็นตอนที่ 21 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 4 มีนาคม ค.ศ. 2000 และเข้าฉายในประเทศไทยเมื่อวันที่ 11 ตุลาคม ค.ศ. 2002 (พ.ศ. 2545) โดยใช้ชื่อตอนว่า "โดเรม่อนตำนานสุริยกษัตริย์" "(สะกดตามต้นฉบับ)"
เรื่องย่อ.
โดราเอมอนได้ใช้ "อุปกรณ์เวทีสารพัดนึก" เพื่อให้พวกโนบิตะได้ซ้อมแสดงละครเวทีโรงเรียนก่อนถึงวันแสดง แต่ทว่าเกิดขัดแย้งกันเองจึงเลิกซ้อมไป แต่ไจแอนท์เอาอุปกรณ์เวทีสารพัดนึกไปด้วย โดราเอมอนจึงใช้ช่องกาลเวลากับโมจิดักกาลเวลาเพี่อเอาของวิเศษคืน แต่เกิดเหตุขัดข้องทำให้ช่องกาลเวลาไปโผล่ที่ "อาณาจักรยามานะ" ทำให้โนบิตะได้พบกับเจ้าชายทีโอ (ที่หน้าตาเหมือนโนบิตะมากจนแทบจะแยกไม่ออก) ทั้งคู่จึงตกลงกันว่าจะสลับตัวกัน ให้โนบิตะไปเป็นทีโอ ส่วนทีโอไปเป็นโนบิตะ 
ต่อมาพวกโนบิตะได้รู้เรื่องเกี่ยวกับเรดิน่า แม่มดชั่วร้ายที่ใช้เวตมนตร์ดำทำให้เกิดปัญหาต่อมายานะ ณ อาณาจักร มีโซอเมริกา (ปัจจุบันนี้คือ ประเทศเม็กซิโก) ทีโอจึงอยากจะเรียนรู้วิธีกำจัดเรดิน่า แต่แล้วก็เกิดปัญหาจนได้ เมื่อเรดิน่าได้จับตัวคุคุ เพื่อนสนิทของทีโอไปไว้ที่วิหารแห่งความมืด ทีโอจึงตามไปช่วยคุคุเพียงลำพัง แต่หารู้ไม่ว่านั่นเป็นกับดักของเรดิน่าที่จะใช้ทีโอเป็นเครื่องสังเวยในพิธีบูชายัญ โนบิตะและผองเพื่อนจึงเดินทางไปยังวิหารแห่งความมืดเพี่อไปช่วยทีโอและคุคุก่อนที่จะสายเกินไป
โดราเอมอน ตอน โนบิตะ ท่องอาณาจักรโฮ่งเหมียว

โดราเอมอนเดอะมูฟวี่: โนบิตะ ท่องอาณาจักรโฮ่งเหมียว  เป็นภาพยนตร์การ์ตูนญี่ปุ่นในปี 2004 ที่มาจากแฟรนไชส์โดราเอมอน นอกจากนั้นภาพยนตร์ชุดนี้ยังเป็นการฉลองครบรอบ 25 ปี ของโดราเอมอนฉบับทีวีและเป็นภาพยนตร์ลำดับที่ 25 ของโดราเอมอน รวมทั้งเป็นโดราเอมอนฉบับภาพยนตร์ชุดสุดท้ายที่ใช้ทีมงานเดิมและนักพากย์เดิมตั้งแต่ปี ค.ศ.1979 ออกฉายอย่างเป็นทางการครั้งแรกเมื่อวันที่ 7 มีนาคม ค.ศ. 2004 ในญี่ปุ่น, 3 สิงหาคม ค.ศ. 2006 ในฮ่องกง และ 19 ตุลาคม ค.ศ. 2006 ในประเทศไทย
เรี่องย่อ.
หลังจากตามเก็บลูกเบสบอลที่หล่นลงไปในแม่น้ำ โนบิตะได้พบกับสุนัขตัวหนึ่งแล้วช่วยขึ้นมาจากน้ำ หลังจากนั้นมันก็ตามโนบิตะมาตลอดจนโนบิตะตัดสินใจจะแอบเลี้ยงมันไว้ โนบิตะจึงตั้งชื่อให้ว่า "อิจิ" พอเวลาผ่านไป โนบิตะต้องรับภาระหนักขึ้นเพราะต้องเลี้ยวแมวเพี่มอีก 3 ตัว โนบิตะจึงตัดสินใจจะพาพวกมันไปอยู่ที่อื่นที่ไม่มีมนุษย์ แต่ต้องเจอภาระหนักกว่าเดิมเพราะดันไปเจอที่ที่สัตว์เลี้ยงถูกทิ้งเป็นจำนวนมาก จึงรับเลี้ยงทั้งหมด 
หลังจากนั้นโนบิตะนึกขึ้นมาได้ว่าจะพาพวกมันไปในโลกเมื่อ 300 ล้านปีก่อน แล้วตัดสินใจใช้ "ปืนรังสีปรับวิวัฒนาการ" กับอิจิ เพื่อให้สามารถอยู่รอดได้ พอวันรุ่งขึ้น พวกโนบิตะตัดสินใจจะไปเยี่ยมอิจิ แต่ไทม์แมชชีนเกิดขัดข้องทำให้พวกโนบิตะไปโผล่ในโลกอีก 1,000 ปีให้หลัง โนบิตะได้พบกับ "เฮจิ" ที่หน้าตาเหมือนอิจิมาก เฮจิได้เล่าเรื่องเกี่ยวกับความลับเกี่ยวกับ "เนโกะเจอร์แลนด์" ที่น่าจะมีส่วนเกี่ยวข้องที่ทำให้พ่อแม่ของเฮจิและเพี่อนๆของเฮจิหายตัวไป พวกโนบิตะจึงร่วมมือกับเฮจิเพี่อสืบค้นว่าความลับที่อยู่เบี้องหลังเนโกะเจอร์แลนด์มันคืออะไรกันแน่
พยายามกี่ครั้งก็ตามแต่

พยายามกี่ครั้งก็ตามแต่ เป็นซิงเกิลจากอัลบั้มของวงดนตรี แฮงแมน จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายในวันที่ 7 ตุลาคม พ.ศ. 2550 
มิวสิกวิดีโอ.
มิวสิกวิดีโอนี้ เผยแพร่ครั้งแรกในเดือนพฤศจิกายน พ.ศ. 2550 ทางรายการของทีวีแกรมมี่ในช่องทีวีทุกช่อง ถ่ายทำกันที่หอพักหญิงร้างธรรมศาสตร์ ซอยงามดูพลี แถวพระราม 4 กำกับโดย ชัชวาลย์ อริยศรีวัฒนา โดยมี มาริสา อานิต้า กับ เรย์ แมคโดนัลด์ มาถ่ายทอดเรื่องราวความรักที่ออกแนวโหด-มัน-ดุเดือด-สะใจ แต่ยังไง ก็ยังรักกันดีและไม่มีวันเลิกกัน โดยเป็นเรื่องราวของคนที่เป็นแฟนกันอยู่ด้วยกันทะเลาะกัน มานำเสนอให้สนุกสนาน เกินจริง หลุดโลก และได้ใช้คอมพิวเตอร์กราฟิกเข้ามาช่วย
การตอบรับ.
เพลง พยายามกี่ครั้งก็ตามแต่ ได้อันดับสูงสุด 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 พฤศจิกายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
นิดนิด

นิดนิด เป็นซิงเกิลในปี พ.ศ. 2553 ของวงดนตรีแฮงแมน ประพันธ์คำร้อง-แต่งทำนองและเรียบเรียงโดยมี ณัฐพล พุทธภาวนา ออกจำหน่ายครั้งแรกในวันที่ 9 เมษายน พ.ศ. 2553 และเป็นเพลงสุดท้ายของแฮงแมน
เนื้อหาของเพลงนั้น คล้ายกับเพลง "พยายามกี่ครั้งก็ตามแต่" ซึ่งสื่อถึงอารมณ์ของคน ขี้อ้อน… คือเราจะไม่บอกรักตรงๆ แต่จะใช้วิธีบอกอ้อมๆ ให้รู้สึกกุ๊กกิ๊ก คนได้ฟังก็จะอมยิ้ม 
ด้านสไตล์ของดนตรี นั้นมีความเรียบง่าย แนวดนตรีเป็นดนตรี POP ROCK มีเสียงกีต้าร์ แนวยุค 80 นำมาผสมผสานกับเสียง ซิน เสียงสังเคราะห์ เพื่อให้เกิดความทันสมัย ดนตรีเพลงนี้ก็เลยจะมีทั้งความเก่าและความใหม่ของซาว์ดดนตรีที่ผสมกันอยู่
การตอบรับ.
เพลง นิดนิด ได้อันดับสูงสุด 32 จากการจัดอันดับของ แฟต 104.5 ในชาร์ตของ แฟต 104.5 ชาร์ตท็อป 40 ประจำวันที่ 30 พฤษภาคม พ.ศ. 2553
สโตนเทมเพิลไพล็อตส์

สโตนเทมเพิลไพล็อตส์ (มักย่อว่า STP) เป็นวงดนตรีร็อกชาวอเมริกันจากเมืองแซนดีเอโก รัฐแคลิฟอร์เนีย ใน ค.ศ. 1989 วงเดิมประกอบด้วยนักร้องนำ สกอตต์ ไวแลนด์, นักกีตาร์ ดีน เดอเลโอ, นักกีตาร์เบส รอเบิร์ต เดอเลโอ และมือกลอง นับตั้งแต่ก่อตั้งวงนั้น สมาชิกของสโตนเทมเพิลไพล็อตส์ยังไม่มีการเปลี่ยนแปลง จนกระทั่งไวแลนด์ถูกไล่ออกในเดือนกุมภาพันธ์ ค.ศ. 2013 และแทนที่โดย เชสเตอร์ เบนนิงตัน นักร้อง ในเดือนพฤษภาคม ค.ศ. 2013 แต่แยกทางกันอย่างสันติเมื่อเดือนพฤศจิกายน ค.ศ. 2015 ใน ค.ศ. 2016 ทางวงเปิดออดิชันออนไลน์สำหรับนักร้องนำคนใหม่ เจฟฟ์ กัตต์ได้รับการประกาศเป็นนักร้องนำคนใหม่ในวันที่ 14 พฤศจิกายน ค.ศ. 2017
สมาชิก.
สมาชิกปัจจุบัน
อดีตสมาชิก
ผลงาน.
อัลบั้มสตูดิโอ
ประธานาธิบดีโซมาเลีย

ประธานาธิบดีโซมาเลีย  เป็นประมุขแห่งรัฐของประเทศโซมาเลีย ผู้ดำรงตำแหน่งคนปัจจุบัน คือ ฮัสซัน ชีค โมฮามุด ดำรงตำแหน่งครั้งที่ 2 ตั้งแต่วันที่ 23 พฤษภาคม ค.ศ. 2022
ประวัติ.
การเลือกตั้งประธานาธิบดีครั้งแรกเกิดขึ้นเมื่อ 1 มิถุนายน ค.ศ. 1960 หลังโซมาเลียได้รับเอกราชจากอิตาลีและรวมตัวกับบริติชโซมาลีแลนด์ โดยมีการเลือกตั้งมาจนถึงสมัยประธานาธิบดีอับดิราชิด อาลี เชอมาร์กีถูกลอบสังหาร และมีการรัฐประหารเกิดขึ้นไซอัด บาร์รีใชัระบอบสังคมนิยมในการปกครองประเทศ แต่ต่อมาก็ถูกปลดโดยคองเกรสสหโซมาลี และเกิดสงครามกลางเมืองโซมาเลีย ประธานาธิบดีในสมัยนั้นจึงมาจากการแต่งตั้งและไม่มีอำนาจในการปกครองประเทศ เนื่องจากสถานการณ์การสู้รบระหว่างกลุ่มต่าง ๆ อำนาจของประธานาธิบดีมีเพียงพื้นที่ส่วนหนึ่งของกรุงโมกาดิชูเท่านั้น ต่อมามีความพยายามที่จะผลักดันให้เกิดสันติภาพในประเทศโซมาเลีย จึงได้จัดตั้งรัฐบาลเปลี่ยนผ่านแห่งชาติขึ้น รัฐบาลเปลี่ยนผ่านแห่งชาติได้แต่งตั้งประธานาธิบดีแต่ก็ยังคงไม่มีอำนาจในการปกครองประเทศ เนื่องจากรัฐบาลมิได้ตั้งอยู่ในประเทศ ประเทศโซมาเลียในขณะนั้นอยู่ภายใต้การปกครองของสหภาพศาลอิสลาม, จากนั้นจึงได้มีการจัดตั้งรัฐบาลกลางเปลี่ยนผ่าน ในยุคนี้ประธานาธิบดีจะมาจากการเลือกตั้งของรัฐสภากลางโซมาเลียและเริ่มมีอำนาจในการปกครองเพราะได้รับการสนับสนุนจากกองทัพสหภาพแอฟริกา และรัฐบาลได้กลับมาตั้งที่ทำการที่กรุงโมกาดิชูอีกครั้ง ปัจจุบันหลังจากยุบรัฐบาลกลางเปลี่ยนผ่าน และจัดตั้งสหพันธ์สาธารณรัฐโซมาเลีย ประเทศก็เริ่มมีประธานาธิบดีและรัฐบาลถาวรเข้ามาบริหารประเทศ
อำนาจหน้าที่.
ประธานาธิบดีมีอำนาจแต่งตั้งนายกรัฐมนตรี รัฐมนตรี ข้าราชการฝ่ายบริหาร ข้าราชการทูต ข้าราชการประจำ ข้าราชการตุลาการในส่วนกลาง และเจ้าหน้าที่อื่น ๆ โดยได้รับการยินยอมจากรัฐสภากลางโซมาเลีย และประธานาธิบดีจะดำรงตำแหน่งผู้บัญชาการทหารแห่งกองทัพโซมาเลีย
การดำรงตำแหน่ง.
การเลือกตั้ง.
ปัจจุบันประธานาธิบดีโซมาเลียจะมาจากการเลือกตั้งในรัฐสภากลางโซมาเลียซึ่งมาจากการแต่งตั้ง เนื่องจากสถานการณ์ภายในประเทศไม่เอื้ออำนวยให้เกิดการเลือกตั้งได้ โดยผู้ที่ได้รับคะแนนเสียงมากที่สุดจากสมาชิกรัฐสภากลางโซมาเลียจะได้รับเลือกตั้งขึ้นเป็นประธานาธิบดี ซึ่งมีวาระ 4 ปี การเลือกตั้งครั้งล่าสุดเกิดขึ้นเมื่อ 16 กันยายน ค.ศ. 2012 ตั้งแต่ยุคการปกครองในระบอบคอมมิวนิสต์ของไซอัด บาร์รี โซมาเลียก็ไม่มีการเลือกตั้งประธานาธิบดีโดยตรงจากประชาชนมาอย่างยาวนานเนื่องจากสถานการณ์การสู้รบอย่างหนักและขาดรัฐบาลที่มีเสถียรภาพในการปกครองประเทศ ประธานาธิบดีส่วนใหญ่จึงมาจากการเลือกตั้งโดยรัฐสภาที่มาจากการแต่งตั้ง การเลือกตั้งทั่วไปในโซมาเลียครั้งสุดท้ายจัดขึ้นในปี 1984 โดยพรรคสังคมนิยมปฏิวัติโซมาลีชนะการเลือกตั้งและสถาปนาระบอบสังคมนิยมในการปกครองประเทศ จากนั้นประเทศโซมาเลียจึงไม่มีการเลือกตั้งจากประชาชนอีก
สวัสดิการ.
ประธานาธิบดีปฏิบัติหน้าที่และพำนักที่วิลลาโซมาเลียซึ่งตั้งอยู่ในกรุงโมกาดิชู เป็นสถานที่ที่ได้รับการคุ้มกันโดยกำลังทหารอย่างแน่นหนาและมีระบบรักษาความปลอดภัยที่ดีที่สุดในโซมาเลีย
เปโดร โมราเลส

เปโดร แอนโทนีโอ โมราเลส (Pedro Antonio Morales; 22 พ.ศ. 2485 – 12 พ.ศ. 2562) นักมวยปล้ำอาชีพที่เกษียณอายุชาวปวยร์โตรีโกที่สังกัดเวิลด์ไวด์เรสต์ลิงเฟเดเรชั่น (WWWF) หรือ WWE ในปัจจุบัน เป็นอดีตแชมป์ WWWF 1สมัย, แชมป์อินเตอร์คอนติเนนทัล 2สมัย และแชมป์แท็กทีม WWF 1สมัย ร่วมกับบ็อบ แบ็กลันด์ เป็นแชมป์ทริปเปิลคราวน์คนแรกของ WWE และได้เข้าสู่หอเกียรติยศดับเบิลยูดับเบิลยูอีประจำปี 1995
ฮัสซัน ชีค โมฮามุด

ฮัสซัน ชีค โมฮามุด (เกิด 29 พฤศจิกายน ค.ศ. 1955) เป็นนักการเมืองชาวโซมาเลียที่ดำรงตำแหน่งประธานาธิบดีโซมาเลียตั้งแต่เดือนพฤษภาคม ค.ศ. 2022 เขาเป็นผู้ก่อตั้งและประธานคนปัจจุบันของพรรคสหภาพเพื่อสันติภาพและพัฒนาการ เขาได้รับเลือกเป็นประธานาธิบดีในวันที่ 15 พฤษภาคม ค.ศ. 2022 เอาชนะโมฮัมเหม็ด อับดุลลาฮี โมฮัมเหม็ด เขาเคยดำรงตำแหน่งเป็นประธานาธิบดีโซมาเลียคนที่ 8 เมื่อ ค.ศ. 2012 ถึง 2017 และเคยเป็นศาสตราจารย์มหาวิทยาลัยกับคณบดีที่มหาวิทยาลัยซีมัด
ในเดือนเมษายน ค.ศ. 2013 ฮัสซันได้รับการจัดอันดับโดยนิตยสารไทม์ให้เป็นหนึ่งใน 100 บุคคลทรงอิทธิพลที่สุดในโลก ความพยายามของเขาที่จะสร้างความปรองดองในชาติ, มาตรการป้องกันการทุจริตทางเศรษฐกิจและสังคม และการปฏิรูปการรักษาความปลอดภัยในประเทศโซมาเลีย เป็นเหตุผลสำหรับการเลือก. เขาเกิดที่ Jalalaqsi เมืองเกษตรกรรมที่แคว้นฮีรานตอนกลาง โซมาเลียสมัยที่ยังเป็นดินแดนในภาวะทรัสตี และมีภูมิหลังจากชนชั้นกลาง ฮัสซันแต่งงานกับ Qamar Ali Omar และมีลูกถึง 7 คน
พรรคสันติภาพและพัฒนาการ

พรรคสันติภาพและพัฒนาการ  เป็นพรรคการเมืองในประเทศโซมาเลีย ก่อตั้งขึ้นเมื่อเดือนเมษายน ค.ศ. 2011 โดยฮัสซัน ชีค โมฮามุด ประธานาธิบดีโซมาเลียที่ดำรงตำแหน่งใน ค.ศ. 2012 ถึง 2017 สมาชิกพรรคมีมติเป็นเอกฉันท์ให้โมฮามุดเป็นหัวหน้าพรรคเมื่อเดือนเมษายน ค.ศ. 2011 และดำรงตำแหน่งต่อไปอีก 3 ปี
สมเด็จพระมหาวีรวงศ์ (พิมพ์ ธมฺมธโร)

สมเด็จพระมหาวีรวงศ์ นามเดิม พิมพ์ แสนทวีสุข ฉายา ธมฺมธโร เป็นสมเด็จพระราชาคณะฝ่ายธรรมยุติกนิกาย อดีตเจ้าอาวาสวัดพระศรีมหาธาตุวรมหาวิหาร นอกจากนี้ยังเคยดำรงตำแหน่งสำคัญในคณะสงฆ์ เช่น ผู้ปฏิบัติหน้าที่สมเด็จพระสังฆราช สังฆมนตรี รองประธานสังฆสภา กรรมการมหาเถรสมาคม เป็นต้น
ประวัติ.
วัยเยาว์.
สมเด็จพระมหาวีรวงศ์ มีนามเดิมว่า พิมพ์ แสนทวีสุข เกิดเมื่อวันเสาร์ที่ 1 พฤษภาคม พ.ศ. 2440 ขึ้น 1 ค่ำ เดือน ที่บ้านสว่าง ตำบลสว่าง อำเภอวารินชำราบ จังหวัดอุบลราชธานี (ปัจจุบันบ้านสว่างขึ้นกับตำบลสว่าง อำเภอสว่างวีระวงศ์ จังหวัดอุบลราชธานี) เป็นบุตรของนายทองกับนางนวล แสนทวีสุข และมีศักดิ์เป็นหลานอาของสมเด็จพระมหาวีรวงศ์ (อ้วน ติสฺโส แสนทวีสุข) เมื่อโตขึ้นได้เข้าศึกษาที่โรงเรียนวัดบ้านม่วงและโรงเรียนอุบลวิทยาคมตามลำดับจนจบชั้นมูล ข (เทียบเท่า ม. 2)
อุปสมบท.
วันที่ 1 เมษายน พ.ศ. 2457 ท่านได้บรรพชาเป็นสามเณรที่วัดสุปัฏนารามวรวิหาร จังหวัดอุบลราชธานี โดยมีพระราชมุนี (อ้วน ติสฺโส) เป็นพระอุปัชฌาย์ พระศาสนดิลก (เสน ชิตเสโน) เป็นสรณคมนาจารย์ และอุปสมบทเป็นพระภิกษุเมื่อวันที่ 19 เมษายน พ.ศ. 2460 ณ อุทกุกเขปสีมาในแม่น้ำมูล ที่บ้านโพธิ์ตาก ตำบลพิบูล อำเภอพิบูลมังสาหาร จังหวัดอุบลราชธานี โดยมีพระราชมุนี (อ้วน ติสฺโส) เป็นพระอุปัชฌาย์ พระศาสนดิลก (เสน ชิตเสโน) เป็นพระกรรมวาจาจารย์ ได้รับฉายานามทางธรรมว่า ธมฺมธโร 
ในพรรษาแรกนั้นพระอาจารย์มั่น ภูริทตฺโต ประสงค์จะให้ท่านออกธุดงค์ แต่ต่อมาพระอาจารย์มั่นเห็นนิมิตว่าพระพิมพ์กอดตู้พระไตรปิฎกไว้แน่น แม้ท่านจะแกะแขนออก แต่ขาของพระพิมพ์ก็ยังเกี่ยวตู้ไว้อยู่ พระอาจารย์มั่นพยายามดึงเท่าไรก็ไม่ออก จากนิมิตนี้พระอาจารย์มั่นจึงปล่อยให้ท่านศึกษาพระปริยัติธรรมไป
ศาสนกิจ.
ปี พ.ศ. 2471 พระมหาพิมพ์ ธมฺมธโร ได้ไปดูแลกิจการคณะสงฆ์ที่วัดสุทธจินดาวรวิหาร จังหวัดนครราชสีมา ถึงปี พ.ศ. 2480 ท่านถูกส่งไปดูแลคณะสงฆ์ที่วัดเจดีย์หลวงวรวิหาร จังหวัดเชียงใหม่ แล้วไปจัดการคณะสงฆ์ที่แขวงจำปาศักดิ์ ประเทศลาว ในปี พ.ศ. 2484 จากนั้นย้ายมาอยู่วัดแสนสำราญ จังหวัดอุบลราชธานี จนกระทั่งรัฐบาลตั้งวัดพระศรีมหาธาตุขึ้น ท่านได้รับมอบหมายให้มาเป็นรองเจ้าอาวาส เมื่อสมเด็จพระมหาวีรวงศ์ (อ้วน ติสฺโส) เจ้าอาวาสมรณภาพ ท่านได้ดำรงตำแหน่งเจ้าอาวาสแทนสืบมาจนถึงแก่มรณภาพ
มรณภาพ.
สมเด็จพระมหาวีรวงศ์ มรณภาพเมื่อวันที่ 30 พฤศจิกายน พ.ศ. 2517 เวลา 09:10 น. สิริรวมอายุ 77 ปี พรรษา 57
ผลงานหนังสือ.
ที่พิมพ์เป็นหนังสือแล้ว เช่น
สายตาสั้น

สายตาสั้น  เป็นภาวะของตาซึ่งแสงที่เข้ามาไม่ตกบนจอตาโดยตรง แต่ตกหน้ากว่า ทำให้ภาพที่บุคคลเห็นเมื่อมองวัตถุไกลอยู่นอกจุดรวม แต่ในจุดรวมเมื่อมองวัตถุใกล้ ภาวะแทรกซ้อนที่เกี่ยวข้องได้แก่ปวดหัวและตาล้า อาการสายตาสั้นมักมีส่วนเกี่ยวข้องกับคววามเสี่ยงต่อจอตาหลุดลอก, โรคต้อกระจก และโรคต้อหินมากขึ้น
วิชาชีพการดูแลตาแก้ไขสายตาสั้นด้วยการใช้เลนส์บำบัดมากที่สุด เช่น แว่นตาหรือเลนส์สัมผัส นอกจากนี้ ยังอาจแก้ไขได้โดยศัลยกรรมหักเหแสง แม้มีกรณีผลข้างเคียงที่สัมพันธ์ เลนส์บำบัดมีกำลังสายตาเป็นลบ (คือ มีผลเว้าสุทธิ) ซึ่งชดเชยไดออพเตอร์ (diopter) บวกเกินของตาที่สั้น โดยทั่วไปไดออพเตอร์ลบใช้อธิบายความรุนแรงของสายตาสั้น และเป็นค่าของเลนส์เพื่อแก้ไขตา สายตาสั้นขั้นสูงหรือสายตาสั้นรุนแรงนิยามโดย -6 ไดออพเตอร์หรือเลวกว่านั้น
อาการสายตาสั้นเป็นอาการที่พบได้มากที่สุดและประมาณการว่าส่งผลกระทบถึง 1.5 พันล้านคน (22% ของประชากรทั่วโลก) โดยมีอัตราในแต่ละประเทศแตกต่างกัน อัตราในวัยผู้ใหญ่อยู่ที่ร้อยละ 15 ถึง 49 
ตรงข้ามกับสายตาสั้น คือ สายตายาว
ฟิลิป บ็อบบิตต์

ฟิลิป เชส บ็อบบิตต์ (เกิด 22 กรกฎาคม ค.ศ. 1948) เป็นนักเขียน นักวิชาการ นักกฎหมาย และข้าราชการชาวอเมริกัน เคยสอนอยู่ในสหราชอาณาจักร เป็นผู้ที่มีความรู้ยอดเยี่ยมในด้านกลยุทธ์ทางทหาร กฎหมายรัฐธรรมนูญ และรัฐธรรมนูญ อีกทั้งยังเคยเขียนหนังสือ "Constitutional Fate: Theory of the Constitution" (ค.ศ. 1982), "The Shield of Achilles: War, Peace and the Course of History" (ค.ศ. 2002) และ "Terror and Consent: the Wars for the Twenty-first Century" (ค.ศ. 2008) อีกด้วย
ประวัติ.
ชีวิตในวัยเด็ก.
ฟิลิป บ็อบบิตต์ เกิดในเมืองเทมเปิล รัฐเท็กซัส เป็นลูกคนเดียวของออสการ์ ไพรซ์ บ็อบบิตต์ (เสียชีวิต ค.ศ. 1995) และรีเบกกา ลูรัท จอห์นสัน บ็อบบิตต์ (ค.ศ. 1910-1978) ฟิลิปถือได้ว่าเป็นทายาทแท้ ๆ ของเฮนรี วิสเนอร์ ผู้แทนของรัฐนิวยอร์กในการลงนามประกาศอิสรภาพของสหรัฐอเมริกา และทายาทของวิลเลียม บ็อบบิตต์ ชาวไร่เชื้อสายเวอร์จิเนีย (เสียชีวิต ค.ศ. 1673) พ่อและตาของรีเบกกา (แม่ของฟิลิป) ก็เป็นถึงสภานิติบัญญัติของรัฐเท็กซัส และตาทวดยังเป็นประธานของมหาวิทยาลัยเบย์เลอร์ 
ฟิลิปเป็นหลานชายของลินดอน บี. จอห์นสัน ประธานาธิบดีคนที่ 36 ของสหรัฐอเมริกาซึ่งดำรงตำแหน่งระหว่างปี ค.ศ. 1963-1969 (เนื่องจากแม่ของฟิลิปเป็นพี่สาวคนโตของจอห์นสัน) และระหว่างช่วงปิดภาคเรียนฤดูร้อนของมัธยมปลายและมหาวิทยาลัย ฟิลิปได้อาศัยอยู่ในทำเนียบขาว
ไพศาล ยิ่งสมาน

ไพศาล ยิ่งสมาน (2 เมษายน พ.ศ. 2482 – 16 มกราคม พ.ศ. 2556) อดีตสมาชิกสภาผู้แทนราษฎรจังหวัดยะลา 4 สมัย
ประวัติ.
ไพศาล เกิดเมื่อวันที่ 2 เมษายน พ.ศ. 2482 เป็นบุตรนายแวสามะ (ชื่อเดิม: อรุณ) และนางแวสะลาเมาะ (ชื่อเดิม: นงเยาว์) ยิ่งสมาน มีพี่น้อง 4 คน 
สำเร็จการศึกษาชั้นมัธยมศึกษา จากโรงเรียนเทพศิรินทร์ และเคยเข้าศึกษาที่คณะวิทยาศาสตร์ จุฬาลงกรณ์มหาวิทยาลัยเป็นเวลา 2 ปี ก่อนที่จบการศึกษาในระดับปริญญาตรี ที่คณะศิลปศาสตร์ สาขาวิชาภาษาอังกฤษ จากมหาวิทยาลัยไคโร ประเทศอียิปต์
การทำงาน.
หลังจากสำเร็จการศึกษา ไพศาล ได้เข้าทำงานเป็นข้าราชการครูที่โรงเรียนคณะราษฎรบำรุง จังหวัดยะลา และโรงเรียนสอนศาสนาอิสลาม ตามลำดับ ก่อนที่จะลาออกมาทำธุรกิจส่วนตัว
งานการเมือง.
ไพศาล เข้าสู่วงการการเมือง ด้วยการเป็นสมาชิกสภาจังหวัดยะลา เขตอำเภอเมือง เมื่อ พ.ศ. 2523 ได้รับเลือกตั้งเป็นสมาชิกสภาผู้แทนราษฎรครั้งแรกใน เดือนมีนาคม พ.ศ. 2535 สังกัดพรรคความหวังใหม่ และได้รับเลือกเรื่อยมารวม 4 ครั้ง 
พ.ศ. 2554 ไพศาล ลงสมัครรับเลือกตั้งในระบบบัญชีรายชื่อ ลำดับที่ 13 สังกัดพรรคมาตุภูมิ ก่อนที่จะไม่ได้รับเลือกตั้ง เนื่องจากทางพรรค ได้รับเลือกแค่ที่นั่งเดียวเท่านั้น
สมาชิกสภาผู้แทนราษฎร.
ไพศาล ยิ่งสมาน ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ถึงแก่อนิจกรรม.
ไพศาล เสียชีวิตด้วยอาการน้ำท่วมปอด เมื่อวันที่ 16 มกราคม พ.ศ. 2556 สิริอายุรวม 73 ปี
รายชื่อผลงานของค็อกเทล

ผลงานของวงดนตรีร็อกสัญชาติไทย ค็อกเทล  ประกอบด้วย 9 สตูดิโออัลบั้ม, 3 อีพี, 32 ซิงเกิล, และ 55 มิวสิกวิดีโอ ค็อกเทลก่อตั้งขึ้นในช่วงปี พ.ศ. 2545 และยุบวงในปี พ.ศ. 2568 สมาชิกปัจจุบันประกอบด้วย โอม ปัณฑพล ประสารราชกิจ (นักร้องนำ), เชา ชวรัตน์ หรรษคุณาฒัย (กีตาร์), ปาร์ค เกริกเกียรติ สว่างวงศ์ (กีตาร์เบส), ฟิลิปส์ เปรมสิริกรณ์ (กลอง), เหน่ง วิวัฒน์ สว่างวรรณรัตน์ (กีต้าร์) และ เอกซ์ ชรัณ ตัณฑนันทน์ (เปียโน, คีย์บอร์ด)
เกมโอเวอร์

"เกมโอเวอร์"  เป็นข้อความในวิดีโอเกมที่เป็นสัญญาณว่าผู้เล่นเล่นเกมไม่ผ่าน เนื่องจากผลลัพธ์ออกมาไม่ถูกต้อง แม้ว่าวลีนี้บางครั้งจะปรากฏพร้อมกับคะแนนหลังจากเล่นจบเกมก็ได้ วลีดังกล่าวยังมีใช้กว้างขึ้นเพื่อบรรยายถึงจุดจบของเหตุการณ์ใดเหตุการณ์หนึ่งในชีวิตจริง
สาธารณรัฐโซมาลี

สาธารณรัฐโซมาลี (, Jumhūriyyat aṣ-Ṣūmāl) เป็นชื่ออย่างเป็นทางการของประเทศโซมาเลีย หลังจากได้รับเอกราชเมื่อวันที่ 1 กรกฎาคม พ.ศ. 2503 เกิดจากการรวมตัวกันของดินแดนในภาวะทรัสตีโซมาเลีย (อดีตอิตาเลียนโซมาลีแลนด์) และรัฐโซมาลีแลนด์ (อดีตบริติชโซมาลีแลนด์) รัฐบาลถูกจัดตั้งโดยอับดุลลาฮี อิซซา และสมาชิกคนอื่นๆ ของรัฐบาลชั่วคราว ฮาจี บาร์ชี อิสมาอิล ยูซุฟเป็นประธานสมัชชาแห่งชาติโซมาเลีย เอเดน อับดุลลาห์ ออสมัน ดาร์เป็นประธานาธิบดี อับดิราชิด อาลี เชอมาร์กีเป็นนายกรัฐมนตรี เมื่อวันที่ 20 กรกฎาคม พ.ศ. 2504 มีรัฐบาลบริหารประเทศจนถึง พ.ศ. 2512 จนกระทั่งถูกรัฐประหารโดยคณะปฏิวัติ (SRC) และเปลี่ยนชื่อประเทศเป็นสาธารณรัฐประชาธิปไตยโซมาลี
พรรคอาโจมา

พรรคอาโจมา (Acoma Party ภาษาอินโดนีเซีย: Partai Acoma) เป็นพรรคคอมมิวนิสต์พรรคหนึ่งในอินโดนีเซีย พัฒนามาจากกองกำลังคอมมิวนิสต์รุ่นหนุ่มที่รู้จักในชื่อย่อว่าอาโจมา และได้เปลี่ยนมาใช้ชื่อพรรคอาโจมาในวันที่ 8 สิงหาคม พ.ศ. 2495 ผู้นำพรรคคืออิบนุ ปารนา 
อาโจมาพัฒนาขึ้นมาในฐานะกลุ่มคอมมิวนิสต์ของคนหนุ่มที่รวมตัวกันตั้งแต่เดือนมิถุนายน พ.ศ. 2492 และไม่ประสงค์จะรวมเข้ากับพรรคคอมมิวนิสต์อินโดนีเซีย ส่วนใหญ่เป็นที่สนับสนุนตัน มะละกา อาโจมากลายเป็นส่วนหนึ่งของขบวนการประชาชนปฏิวัติที่สนับสนุนตัน มะละกา ในทางการเมือง พรรคอาโจมามีความใกล้เคียงกับพรรคมูร์บา มีกองทหารของอาโจมาบางคนเข้าร่วมกับพรรคคอมมิวนิสต์เช่น ซีดิก เกิรตาปาตี พรรคอาโจมาเป็นสมาชิกส่วนน้อยของสหภาพกรรมกรอินโดนีเซีย พรรคนี้สามารถถ่วงเวลาไว้ได้ 2 ปี ก่อนที่สหภาพดังกล่าวจะรวมเข้ากับองค์กรกรรมกรที่นำโดยพรรคคอมมิวนิสต์
ในการเลือกตั้ง พ.ศ. 2498 พรรคอาโจมาได้คะแนนเสียง 0.2% มีอิบนุ ปารนาเพียงคนเดียวที่ได้รับเลือก ในสภาร่างรัฐธรรมนูญ พรรคนี้สนับสนุนเศรษฐกิจแบบสังคมนิยม ในช่วง พ.ศ. 2493 พรรคอาโจมาได้เริ่มติดต่อกับกลุ่มทรอตสกี ในการประชุมครั้งที่ 4 ใน พ.ศ. 2499 ปารนาได้เข้าร่วมในการประชุมระดับนานาชาติ จนเดือนกุมภาพันธ์ พ.ศ. 2502 จึงถูกจับกุม
พรรคนี้ถูกคว่ำบาตรใน พ.ศ. 2508 และกลายเป็นเป้าหมายจับกุมในยุคระเบียบใหม่ของซูฮาร์โต อิบนุ ปารนาถูกฆ่าระหว่าง พ.ศ. 2508 - 2509
รังสรรค์ ปัญญาเรือน

รังสรรค์ ปัญญาเรือน หรือ สงกรานต์ สังกัดดับเบิ้ลแมส เกิดวันที่ 14 เมษายน พ.ศ. 2533 เป็นนักร้องชาวไทย ที่มีจุดเด่นคือพลังเสียงที่ทรงพลัง ผู้ชนะการแข่งขันเดอะวอยซ์ไทยแลนด์ ซีซั่นที่ 2 ก่อนหน้านี้เคยมีวงดนตรีที่รวมกับเพื่อน ๆ สมัยมัธยมปลายชื่อ The Bantam
ปัจจุบันมีส่วนร่วมในการก่อตั้งค่าย ดับเบิ้ลแมส
ประวัติ.
สงกรานต์ มีพื้นเพและภูมิลำเนาเดิมอยู่ที่อำเภอห้างฉัตร จังหวัดลำปาง ก่อนที่จะย้ายมาอยู่จังหวัดนครราชสีมา ก่อนจะมาประกวดรายการเดอะวอยซ์ไทยแลนด์ มีอาชีพขายลูกชิ้น อยู่ที่หน้าร้านเกม P.2 ในชุมชนหนองไผ่ล้อม อำเภอเมืองนครราชสีมา จังหวัดนครราชสีมา และช่วงกลางคืนเล่นดนตรีตามร้านต่าง ๆ รวมถึงเป็นครูสอนกีตาร์คลาสสิก
มีผลงานเพลงแรกกับค่ายไอแอม คือเพลง "คงไม่ทัน" ซึ่งเป็นคลิปที่มีคนเปิดมากที่สุดของยูทูบ วัดจากความนิยมของคนไทย ประจำปี พ.ศ. 2557 จากนั้นร้องเพลงประกอบภาพยนตร์ที่ตนได้ร่วมแสดงด้วยคือเรื่อง "รักหมดแก้ว...Love On The Rocks" เพลง "ใจนักเลง" ซึ่งเป็นเพลงเก่าของพงษ์พัฒน์ วชิระบรรจงปัจจุบันได้ย้ายค่ายไปอยู่ กับ มีเรคคอร์ดแล้ว 
ปี 2559 รังสรรค์ ได้ไปออกรายการ The Mask Singer หน้ากากนักร้อง ซีซั่นที่ 1 เป็นหน้ากากน้ำพริกหมู
ปี 2561 รังสรรค์ ได้ไปออกรายการ The Mask Project A เป็นหน้ากากสายฟ้า กลุ่ม Sky War
เขามีช่องยูทูบ “น้าหนวด” ซึ่งทำคอนเทนต์เกมเกี่ยวกับดนตรี และมีส่วนร่วมกับช่อง Mass Music ของศิรศักดิ์ อิทธิพลพาณิชย์ด้วย
ปัจจุบันได้สังกัดอยู่ค่าย DoubleMass ซึ่งเขาได้เป็นผู้บริหารร่วมกันกับ ศิรศักดิ์ อิทธิพลพาณิชย์
จุดยืนทางการเมือง.
รังสรรค์สนับสนุนสนับสนุนการประท้วงในประเทศไทย พ.ศ. 2563–2564 โดยได้โพสต์ขอให้ผู้ชุมนุมปลอดภัยหลังเหตุการณ์การสลายการชุมนุมที่แยกปทุมวัน พ.ศ. 2563 โดยรังสรรค์ยังได้แสดงความคิดเห็นและแสดงออกด้วยการเอากาวปิดปากเทปเชิงสัญลักษณ์ภายหลังการแจ้งข้อหาหมิ่นประมาทของมิลลิโดยทนายความของประยุทธ์ จันทร์โอชา นอกจากนี้ รังสรรค์ยังได้วิจารณ์เหตุการณ์การสังหารหมู่ที่จังหวัดหนองบัวลำภู พ.ศ. 2565 โดยการพูดถึงการนำพรมแดงปูเพื่อเตรียมสำหรับการวางพวงมาลาและดอกไม้พระราชทานในสถานที่เกิดเหตุ ซึ่งภายหลังได้มีการนำออกไป
ไมล์ทะเล

ไมล์ทะเล  เป็นหน่วยของระยะทาง
ที่เท่ากับระยะทางบนผิวโลก ประมาณ 1 ลิปดา บนเส้นเส้นเมริเดียนใด ๆ โดยเป็นที่ยอมรับกันทั่วไป
ว่า 1 ไมล์ทะเล เท่ากับ 1,852 เมตร (หรือประมาณ 6,076.12 ฟุต)
หน่วยนี้ไม่ได้เป็นหน่วยเอสไอ แต่ใช้กันทั่วไปในวงการเดินเรือและอุตสาหกรรมการบิน
และยังใช้เป็นหน่วยที่ใช้กับการกำหนดเขตแดนน่านน้ำในสนธิสัญญา และกฎหมายระหว่างประเทศอีกด้วย
กาลครั้งหนึ่ง

"กาลครั้งหนึ่ง" เป็นซิงเกิลที่ 3 จากสตูดิโออัลบั้ม "" ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมีอีฟ ปานเจริญ มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดเดือนพฤศจิกายน พ.ศ. 2557 
การตอบรับ.
เพลง "กาลครั้งหนึ่ง" ติดอันดับสูงสุดที่ 67 จากการจัดอันดับของอีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์
มาร์ก โอเฟอร์มาร์ส

มาร์ก โอเฟอร์มาร์ส  เกิดเมื่อวันที่ 29 มีนาคม ค.ศ. 1973 เป็นอดีตนักฟุตบอลชาวดัตช์ซึ่งปัจจุบันทำหน้าที่ผู้อำนวยการฟุตบอลในสโมสรอายักซ์ ตลอดอาชีพนักฟุตบอล เขาเล่นในตำแหน่งปีกและขึ้นชื่อในเรื่องความเร็ว
โอเฟอร์มาร์สเกิดในเมืองในจังหวัดแค็ลเดอร์ลันด์และคลั่งไคล้ฟุตบอลมาตั้งแต่เด็ก เขาเริ่มต้นชีวิตการเป็นนักฟุตบอลกับสโมสรเอสเฟ เอเปอ (SV Epe) ก่อนจะเข้าร่วมทีมเยาวชนของ (Go Ahead Eagles) ในปี ค.ศ. 1987 เขาสามารถยึดตำแหน่งตัวจริงในทีมหลักได้เมื่อถึงฤดูกาล 1990–91 จากนั้นก็ย้ายไปอยู่กับ (Willem II) ได้ทันสำหรับการลงเล่นในฤดูกาลถัดไป เขาอยู่สโมสรนี้ได้ไม่นานโดยได้ลงเล่นเพียง 31 นัด ก่อนจะไปเซ็นสัญญากับอายักซ์ในปี ค.ศ. 1992 เขาก้าวขึ้นมาเป็นสมาชิกคนสำคัญของทีมซึ่งคว้าแชมป์เอเรอดีวีซี 3 สมัยติดกันตั้งแต่ปี ค.ศ. 1994 ถึง ค.ศ. 1996 และยูฟ่าแชมเปียนส์ลีกในปี ค.ศ. 1995 ในเดือนธันวาคม ค.ศ. 1995 โอเฟอร์มาร์สได้รับบาดเจ็บเส้นเอ็นในข้อเข่าฉีกขาด ทำให้เขาไม่สามารถลงสนามได้นานถึง 8 เดือน
ในปี ค.ศ. 1997 โอเฟอร์มาร์สได้ย้ายมาร่วมสโมสรอาร์เซนอล ในช่วงแรกเขายังทำผลงานได้ไม่ดีนักและตกเป็นเป้าการวิพากษ์วิจารณ์จากบรรดาเกจิฟุตบอลและแฟนบอล แต่เมื่อจบฤดูกาลแรก โอเฟอร์มาร์สก็กลายเป็นหัวใจสำคัญในการนำทีมคว้าทั้งแชมป์ลีกและแชมป์ถ้วยได้สำเร็จ โดยเป็นผู้ทำประตูชัยในเกมที่อาร์เซนอลพบกับคู่แข่งสำคัญอย่างแมนเชสเตอร์ยูไนเต็ดซึ่งช่วยกรุยทางสู่การเป็นแชมป์พรีเมียร์ลีกของสโมสร และยังเป็นผู้ยิงประตูเบิกร่องให้ทีมเอาชนะนิวคาสเซิลยูไนเต็ดในรอบชิงชนะเลิศของเอฟเอคัพ 1998 อีกด้วย ในปี ค.ศ. 2000 โอเฟอร์มาร์สย้ายไปยังบาร์เซโลนาด้วยข้อตกลงมูลค่า 25 ล้านปอนด์ และกลายเป็นนักเตะที่มีค่าตัวแพงที่สุดในประวัติศาสตร์ฟุตบอลดัตช์ แต่บาร์เซโลนากลับไม่สามารถคว้าแชมป์รายการใด ๆ มาครองได้เลยในช่วงที่เขาค้าแข้งอยู่กับทีม การเปลี่ยนผู้จัดการสโมสรหลายครั้งทำให้เขากลายเป็นนักเตะส่วนเกินของทีม และอาการบาดเจ็บเรื้อรังที่หัวเข่าก็ทำให้เขาต้องประกาศเลิกเล่นฟุตบอลอาชีพในปี ค.ศ. 2004 แต่ในปี ค.ศ. 2008 เขาก็เปลี่ยนใจกลับมาเล่นให้กับโกอะเฮดอีเกิลส์เป็นเวลาหนึ่งฤดูกาลก่อนจะเลิกเล่นไปอีกครั้ง ในปี ค.ศ. 2012 เขาได้รับการแต่งตั้งเป็นผู้อำนวยการฟุตบอลของสโมสรอายักซ์
โอเฟอร์มาร์สเล่นให้กับทีมชาติเนเธอร์แลนด์อยู่ 11 ปี โดยได้ลงเล่นเปิดตัวเมื่อปี ค.ศ. 1993 ในนัดที่พบกับตุรกีซึ่งเป็นนัดที่เขาทำประตูได้ด้วย และเป็นส่วนหนึ่งของทีมชาติในการแข่งขันใหญ่ 4 รายการ ได้แก่ ฟุตบอลโลก 1994 และ 1998 และฟุตบอลชิงแชมป์แห่งชาติยุโรป 2000 และ 2004
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
แม็มฟิส เดอไป

แม็มฟิส เดอไป (เกิด 13 กุมภาพันธ์ ค.ศ. 1994) หรือเรียกโดยย่อว่า แม็มฟิส เป็นนักฟุตบอลชาวดัตซ์ ปัจจุบันเล่นในตำแหน่งกองหน้าให้แก่คอรินเทียนส์ ในบราซิลซีรีส์เอ และทีมชาติเนเธอร์แลนด์
เดอไป เริ่มต้นการลงเล่นฟุตบอลอาชีพกับ เปเอสเฟ ไอนด์โฮเฟิน ภายใต้การจัดการทีมของ ฟิลลิป โคคู เขาได้กลายเป็นส่วนสำคัญของทีม เขาทำได้ 50 ประตูจาก 124 นัดที่ลงเล่นให้กับทีมในทุกรายการ เขายังเป็นผู้ทำประตูสูงสุดในเอเรอดีวีซี ฤดูกาล 2014–15 ด้วยการทำ 22 ประตูใน 30 นัดช่วยให้ทีมคว้าแชมป์รายการนี้เป็นครั้งแรกในรอบ 7 ปี 2008 นอกจากนี้เขายังได้รับรางวัลนักฟุตบอลชาวดัตช์แห่งปี เขาได้รับเลือกให้เป็น "นักเตะดาวรุ่งยอดเยี่ยม" ของโลกในปี ค.ศ. 2015 โดย "ฟรองซ์ฟุตบอล" เดอไป ย้ายร่วมทีมแมนเชสเตอร์ยูไนเต็ด ในเดือนมิถุนายน ค.ศ. 2015 ด้วยค่าตัว 25 ล้านปอนด์ หลังจากช่วงเวลาอันน่าผิดหวังของเขาที่แมนฯ ยูไนเต็ด เขาก็ได้เข้าร่วมกับออแล็งปิกลียอแน ในประเทศฝรั่งเศสในเดือนมกราคม ค.ศ. 2017 โดยเซ็นสัญญาทั้งสิ้นสี่ปี ในฤดูกาล 2020–21 เขายังเป็นผู้ทำแอสซิตส์สูงสุดในลีกเอิง และทำประตูสูงสุดลำดับที่สอง ต่อมาเขาย้ายร่วมทีมบาร์เซโลนา หลังหมดสัญญากับลียง
ชีวิตช่วงต้น.
แม็มฟิส เดอไปเกิดที่โมร์เดรคต์ในจังหวัดเซาท์ฮอลแลนด์ จาก Dennis Depay พ่อชาวกานา กับ Cora Schensema แม่ชาวดัตช์ อย่างไรก็ตาม ความสัมพันธ์ของทั้งคู่นั้นอยู่ไม่นานก่อนที่จะเริ่มพังทลาย และเมื่อมแม็มฟิสอายุ 4 ขวบ พ่อของเขาจึงหนีออกจากครอบครัวไป
นับตั้งแต่ ค.ศ. 2012 แม็มฟิสทิ้งนามสกุลเพื่อตัดความสัมพันธ์กับพ่อ: ดังที่เขาเคยพูดไว้ก่อนหน้านั้นว่า "อย่าเรียกผมว่าเดอไป เรียกผมว่าแม็มฟิส"
ประวัติและรูปแบบการเล่น.
เดอไปมีชื่อเสียงขึ้นมาจากฟุตบอลโลก 2014 ที่บราซิล กับทีมชาติเนเธอร์แลนด์ที่ได้อันดับ 3 หลังจากจบการแข่งขันในปีถัดมา ลูวี ฟัน คาล หัวหน้าผู้ฝึกสอนทีมชาติเนเธอร์แลนด์ได้ย้ายไปเป็นผู้จัดการสโมสรและหัวหน้าผู้ฝึกสอนแมนเชสเตอร์ยูไนเต็ด ในพรีเมียร์ลีก ก่อนหน้านั้น ได้ซื้อตัวเดอไปมาด้วยจากเปเอสเฟไอนด์โฮเฟิน ต้นสังกัดเดิมในเอเรอดีวีซีลีก ด้วยค่าตัว 25 ล้านปอนด์
เดอะเดลีเทลิกราฟอธิบายว่า "เดอไปเป็นปีกที่มีความเร็วและสามารถเล่นกองหน้าได้ และเดอไปยังสามารถทำประตูจากลูกฟรีคิกได้อีกด้วย" จากการที่ผู้ฝึกสอนของเปเอสเฟไอนด์โฮเฟิน ได้สังเกตการเล่นของเดอไป เขาได้กล่าวว่า "เดอไปเป็นคนที่ถนัดเท้าขวา และมักจะเล่นปีกซ้ายเพราะด้านริมเส้นเป็นเรื่องถนัดของเขา"
แต่ทว่าการเล่นในพรีเมียร์ลีกกับแมนเชสเตอร์ยูไนเต็ด เดอไปไม่ประสบความสำเร็จเอาเลย ทั้งที่เป็นผู้สวมเสื้อหมายเลข 7 อันเป็นหมายเลขเดิมที่ผู้เล่นของแมนเชสเตอร์ยูไนเต็ดหลายคนเคยสวมใส่ และกลายเป็นระดับตำนาน ทั้งเอริก ก็องโตนา, เดวิด เบ็คแฮม และคริสเตียโน โรนัลโด เมื่อถูกวิจารณ์ว่าเป็นหนึ่งการซื้อตัวผู้เล่นต่างชาติที่ไม่คุ้มค่าที่สุด และไม่ได้รับเลือกให้ลงสนามมากนัก จนกระทั่งในต้นปี ค.ศ. 2017 เดอไปจึงได้ย้ายไปเล่นให้กับออแล็งปิกลียอแน
ยอร์ดี กลาซี

ยอร์ดี กลาซี  เกิดเมื่อวันที่ 27 มิถุนายน ค.ศ. 1991 เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับอาเซ็ดในเอเรอดีวีซี และทีมชาติเนเธอร์แลนด์
ฟรังก์ ไรการ์ด

ฟรังกลิน "ฟรังก์" เอดมึนโด ไรการ์ด  เกิดเมื่อวันที่ 30 กันยายน ค.ศ. 1962 เป็นอดีตผู้จัดการทีมฟุตบอลและอดีตนักฟุตบอลอาชีพชาวดัตช์ เขาเคยเล่นให้กับอายักซ์, เรอัลซาราโกซา และเอ.ซี. มิลาน และลงเล่นให้กับทีมชาติเนเธอร์แลนด์ 73 นัด โดยทำประตูได้ทั้งสิ้น 10 ประตู สำหรับในอาชีพผู้ฝึกสอน ไรการ์ดเคยรับหน้าที่คุมหางเสือให้กับทีมชาติเนเธอร์แลนด์, สปาร์ตาโรตเตอร์ดัม, บาร์เซโลนา, กาลาตาซาไร และทีมชาติซาอุดีอาระเบีย เขายังได้รับการยกย่องให้เป็นหนึ่งในกองกลางตัวรับที่ดีที่สุดคนหนึ่งในประวัติศาสตร์ฟุตบอล และเป็นนักเตะที่ดีที่สุดคนหนึ่งในบรรดานักเตะรุ่นเดียวกันอีกด้วย
ฟาร์คราย 4

ฟาร์คราย 4  เป็นวิดีโอเกมยิงมุมมองบุคคลที่หนึ่ง แอ็กชันผจญภัย พัฒนาโดยยูบิซอฟต์มอนทรีออล และจัดจำหน่ายโดยยูบิซอฟต์สำหรับเครื่องเพลย์สเตชัน 3 เพลย์สเตชัน 4 เอกซ์บอกซ์ 360 และเอกซ์บอกซ์ วัน และไมโครซอฟท์ วินโดวส์ เป็นเกมภาคต่อของเกม"ฟาร์คราย 3" (ค.ศ. 2012) และเป็นเกมลำดับที่สี่ของเกมชุด"ฟาร์คราย" เกมวางจำหน่ายทั่วโลกสำหรับเพลย์สเตชัน 3, เพลย์สเตชัน 4,ไมโครซอฟท์ วินโดวส์, เอกซ์บอกซ์ 360 และเอกซ์บอกซ์วันในเดือนพฤศจิกายน ค.ศ. 2014
โครงเรื่อง.
ระบบการเล่นแบบคนเดียวมีเนื้อเรื่องเกิดขึ้นในคีแรต (Kyrat) ดินแดนสมมุติตั้งอยู่ในเทือกเขาหิมาลัย ประเทศเนปาล ปกครองโดยราชาเผด็จการ พาแกน มิน (Pagan Min) ตัวละครที่ผู้เล่นบังคับคือ เอเจย์ กาเล (Ajay Ghale) ชาวคีแรตที่เติบโตในอเมริกาและกลับมาเพื่อนำเถ้ากระดูกของแม่โปรยไปตามสถานที่ต่าง ๆ หลังจากที่ย้ายออกไปอยู่กับแม่ขณะอายุได้สามขวบ อาจเพื่อหลบหนีอำนาจของมินหรือเป็นการลงโทษที่ไม่ได้ลูกสาวอย่างที่ตั้งใจไว้กับมินตั้งแต่ก่อนเอเจย์เกิด ไม่นานหลังจากเขามาถึงคีแรต เขาก็เข้าไปพัวพันกับสงครามกลางเมืองระหว่างพาแกน มินและองค์กรกบฏที่รู้จักกันในชื่อ โกลเดนพาต (Golden Path) (พ่อแม่ของเอเจย์เป็นผู้ริเริ่ม) ผู้เล่นสามารถเลือกได้อิสระว่าจะอยู่ข้างใคร และจะนำไปสู่ฉากจบที่ต่างกัน
ประวัติศาสตร์ของศิลปะ

"บทความนี้ว่าด้วยประวัติศาสตร์โดยทั่วไปของทัศนศิลป์ทั่วโลก สำหรับสาขาวิชาการที่ศึกษาเรื่องประวัติศาสตร์ของศิลปะ ดู ประวัติศาสตร์ศิลป์วิทยา"
ประวัติศาสตร์ของศิลปะ หมายถึงประวัติศาสตร์ของกิจกรรมหรือผลผลิตใดๆ ที่สร้างโดยมนุษย์ในรูปแบบสำหรับการมองเพื่อความสุนทรีย์หรือเพื่อประโยชน์ทางการสื่อสาร การแสดงออกถึงแนวคิด อารมณ์ หรือโลกทัศน์ ในช่วงเวลาที่ผ่านไป ทัศนศิลป์ได้ถูกจัดประเภทในแบบต่างๆ ที่หลากหลาย จากการแบ่งในยุคกลางที่แบ่งระหว่างศิลปศาสตร์ (liberal arts) กับศาสตร์เชิงกลไก (mechanical arts) มาสู่การแบ่งแบบสมัยใหม่ระหว่างวิจิตรศิลป์และศิลปะประยุกต์ และอื่นๆ
ตวนกู ซีตี อาอีชะฮ์

สมเด็จพระราชินีตวนกู ซีตี อาอีชะฮ์ ราจาเปอร์ไมซูรีอากง หรือปัจจุบันคือ เปอร์ไมซูรี ซีตี อาอีชะฮ์ ("พระนามเดิม" ซีตี อาอีชะฮ์ บินตี อับดุรเราะฮ์มัน (Siti Aishah binti Abdul Rahman); พระราชสมภพในวันที่ 18 พฤศจิกายน ค.ศ. 1971) ทรงเป็นพระมเหสีของสมเด็จพระราชาธิบดีซาลาฮุดดีน อับดุล อาซิซ ยังดีเปอร์ตวนอากงองค์ที่ 11 แห่งประเทศมาเลเซีย พระองค์เป็นราจาเปอร์ไมซูรีอากงแห่งประเทศมาเลเซียที่มีพระชนมพรรษาน้อยที่สุด โดยครองตำแหน่งตอนพระชนมพรรษา 28 พรรษาในวันที่ 26 เมษายน ค.ศ. 1999 ในสมัยนั้น พระองค์มีพระนามว่า ตวนกู ซีตี อาอีชะฮ์